cyanic-selkie/wikianc huggingface dataset:
ಫ್ಲೋರಾ ಫೌಂಟೆನ್, ಮುಂಬೈ
ಹುತಾತ್ಮ ಚೌಕ್
ಪಕ್ಕದಲ್ಲೇ ಹುತಾತ್ಮರಿಗೆ ಸ್ಮಾರಕ,'ವನ್ನು ನಿರ್ಮಿಸಿದ್ದಾರೆ. ಮುಂಬಯಿ ಮಹಾರಾಷ್ಟ್ರದ ಜೊತೆಗೆ ಗುಜರಾಥ್ ರಾಜ್ಯವೂ ಸಹಿತ ಸೇರಬೇಕೆಂಬ ವಾದದಿಂದ 'ಸಂಯುಕ್ತ ಮಹಾರಾಷ್ಟ್ರ ಚಳುವಳಿ'ಯಲ್ಲಿ ಪೋಲೀಸರ ಗುಂಡಿನೇಟಿಗೆ ಬಲಿಯಾದ 'ಹುತಾತ್ಮ'ರಿಗೆ ಒಂದು ಸ್ಮಾರಕವನ್ನು ಅಲ್ಲಿ ನಿರ್ಮಿಸಿದ್ದಾರೆ. ಈ ಸ್ಥಳ ಇಂದಿಗೂ 'ಪರ್ಯಟಕರಿಗೆ' ಒಂದು ವಿಶೇಷ ಮಹತ್ವದ ಸ್ಥಾನವಾಗಿದೆ.
ಉಲ್ಲೇಖಗಳು
<References />
ಪಾರ್ಸಿ ಕಾಲೋನಿ, ದಾದರ್, ಮುಂಬೈ
thumb|right|250px|'ಪಾರ್ಸಿ ಕಾಲೋನಿ ಮುಖದ್ವಾರ, ದಾದರ್' ದಾದರ್ ಪಾರ್ಸಿ ಕಾಲೋನಿ ಮುಂಬಯಿನಗರದಲ್ಲಿ ವಾಸಿಸುತ್ತಿರುವ ಪಾರ್ಸಿಕರ ವಸತಿಯ ಕಾಲೋನಿಗಳಲ್ಲಿ 'ದಾದರ್' ನಲ್ಲಿರುವ ಪಾರ್ಸಿ ಕಾಲೋನಿ ವಿಶ್ವದಲ್ಲೇ ಅತಿ ದೊಡ್ಡದು. ಪಾರ್ಸಿಕರಿಗಾಗಿಯೇ ವಾಸ್ತ್ಯವ್ಯಕ್ಕೆ ಮೊದಲು ಯೋಜನೆಯನ್ನು ರೂಪಿಸಿದ್ದಾಗ್ಯೂ ಪಾರ್ಸಿಗಳಲ್ಲದ ಇತರ ಸಮುದಾಯದವರೂ ಇಲ್ಲಿ ನೆಲೆಸಲು ಅರ್ಜಿ ಸಲ್ಲಿಸಿ ನ್ಯಾಯಾಲಯದಲ್ಲಿ ಮೊಕದ್ದಮೆ ಸಲ್ಲಿಸಿದರು. ಹಾಗಾಗಿ ಪಾರ್ಸಿ ಸಮುದಾಯದವರು ತಮ್ಮ ಹಕ್ಕಿಗಾಗಿ ನ್ಯಾಯಾಲಯದಲ್ಲಿ ಮೊಕದ್ದಮೆಯನ್ನು ನಡೆಸಬೇಕಾಯಿತು. ಮುಂಬಯಿನಗರದ ಸುಮಾರು ೪೫ ಸಾವಿರ ಪಾರ್ಸಿಮತಸ್ಥರಲ್ಲಿ ೧೫ ಸಾವಿರ ಜನ ಇಲ್ಲೇವಾಸಿಸುತ್ತಾರೆ. ಇದಲ್ಲದೆ, ಮುಂಬಯಿನ ಇತರ ಉಪನಗರಗಳಾದ, 'ಕೊಲಾಬಾದ ಖುಸ್ರೂಬಾಗ್' ನಲ್ಲಿ, 'ಹ್ಯೂಸ್ ರಸ್ತೆಯ ವಾಡಿಯಾ ಕಟ್ಟಡ'ಗಳಲ್ಲಿ, 'ನೇಪಿಯನ್ ರಸ್ತೆಯ ಗೋದ್ರೆಜ್ ಬಾಗ್', ಮತ್ತು ಬೈಕುಲ್ಲಾ, ಬಾಂದ್ರ, ಅಂಧೇರಿ, ಜೋಗೇಶ್ವರಿ ಮತ್ತು ಇತರ ಜಾಗಗಳಲ್ಲಿ ಪಾರ್ಸಿಕರು ನೆಲೆಸಿದ್ದಾರೆ. 'ಮಂಚೆರ್ಜಿ ಜೋಶಿ ಪಾರ್ಸಿ ಕಾಲೊನಿ' ಎಂದು ಪ್ರಸಿದ್ದವಾಗಿರುವ ಪಾರ್ಸಿಕಾಲೋನಿ ದಾದರ್-ಮಾಟುಂಗಾ ಜಿಲ್ಲೆಯಲ್ಲಿದೆ. ಸಾಮಾನ್ಯವಾಗಿ 'ಬಾಗ್' ಎಂದು ಕರೆಯಲಾಗುವ ಇತರ ಕಾಲೋನಿಗಳಿಗೆ ಬಲವಾದ ಕಾಂಪೌಂಡ್, ವೈರ್ ಫೆನ್ಸ್ ಇದೆ. ಅವುಗಳು ಪಕ್ಕದ ಪರಿಸರದಿಂದ ಸುರಕ್ಷಿತವಾಗಿ ಪ್ರತ್ಯೇಕವಾಗಿವೆ. ಮಾಟುಂಗಾ ಪಾರ್ಸಿಕಾಲೋನಿಯಲ್ಲಿ, ದಾದರ್ ಪಾರ್ಸಿ ಯೂತ್ ಅಸೆಂಬ್ಲಿ ಹೈಸ್ಕೂಲ್ ಇಲ್ಲಿದೆ. ಮಾಟುಂಗಾ, ದಾದರ್ ಅಕ್ಕ-ಪಕ್ಕಗಳಲ್ಲಿವೆ. thumb|left|250px|'ಪಾರ್ಸಿಕಾಲೋನಿಯ ಮನೆಗಳು' thumb|right|250px|'ಪಾಂಚ್ ಗಾರ್ಡನ್'
ಉಪನಗರಗಳ ಕಲ್ಪನೆ
thumb|right|250px|'ಪಾರ್ಸಿ ಕಾಲೋನಿಯ ಪಾಂಚ್ ಗಾರ್ಡನ್' 'ಬ್ರಿಟಿಷ್ ಸರಕಾರ' ೧೮೯೯-೧೯೦೦ ರಲ್ಲಿ 'ದಾದರ್-ಮಾಟುಂಗಾ-ವಡಾಲ-ಸಾಯನ್ ಹೌಸಿಂಗ್ ಸ್ಕೀಮ್' ನ ಅಡಿಯಲ್ಲಿ ನಿರ್ಮಿಸಲ್ಪಟ್ಟಿತು. ಇದು ಆಗಿನ ಮುಂಬಯಿನಗರದ ಬಡಾವಣೆಗಳ ಯೋಜನೆಯ ಪ್ರಥಮ ಅಂಗವಾಗಿತ್ತು.೧೮೯೦ ರಲ್ಲಿ 'ಪ್ಲೇಗ್' ಮಹಾಮಾರಿಯಿಂದ ತಪ್ಪಿಸಿಕೊಳ್ಳಲು ಸಿಟಿ ಇಂಪ್ರೂವ್ಮೆಂಟ್ ಟ್ರಸ್ಟ್ ನಗರದ ಜನಸಂದಣಿಯನ್ನು ಹದ್ದಿನಲ್ಲಿಟ್ಟು ನಗರವನ್ನು ಬೆಳೆಸಲು, ಒಂದು ಯೋಜನೆಯನ್ನು ರೂಪಿಸಿದರು. ಸರ್ವೇಕ್ಷಣೆಯಂತೆ ಸುಮಾರು ೬೦ ಸಾವಿರ ಸಾರ್ವಜನಿಕರ ವಸತಿಗೃಹಗಳನ್ನು ದಾದರ್-ಮಾಟುಂಗಾದಲ್ಲಿ ಮತ್ತು ಅಷ್ಟೇ ಪ್ರಮಾಣದ ಸಾಯನ್-ಮಾಟುಂಗಾ ಜಿಲ್ಲೆಯಲ್ಲಿ ಸಿವ್ರೀ-ವಡಾಲದಲ್ಲಿ ೮೫ ಸಾವಿರ ಜನ. ವಾಸವಾಗಿದ್ದಾರೆ. ಸಮರ್ಪಕವಾದ ನೈರ್ಮಲ್ಯ ವ್ಯವಸ್ಥೆ ಕಟ್ಟಲು ಯೋಜನೆ ರೂಪಿಸಲಾಯಿತು. ೩ ಅಂತಸ್ತಿಗಿಂತಾ ಎತ್ತರ ಇರದಂತೆ, ಎರಡು ಮಧ್ಯೆ ಸಾಕಷ್ಟು ಅಂತರವಿರುವಂತೆ, ವಾಣಿಜ್ಯ ವಾಸಗೃಹಗಳು, ಶಿಕ್ಷಣ ಸಂಸ್ಥೆ, ಪಾರ್ಕ್ ಗಳು, ಉದ್ಯಾನಗಳು ಮತ್ತು ಪಾದಚಾರಿಗಳು ನಡೆಯಲು ಜಾಗಬಿಟ್ಟು ರಸ್ತೆಯನಿರ್ಮಾಣಕಾರ್ಯವನ್ನು ನಿರ್ಮಿಸಲು ಕಾನೂನನ್ನು ರೂಪಿಸಲಾಯಿತು. ೪೪೦ ಎಕರೆ (೧.೮ ಚ.ಮೀ.) ಜಮೀನನ್ನು ಖರೀದಿಸಿ ಸರಕಾರಕ್ಕೆ ಲೀಸ್ ಮಾಡಲಾಯಿತು. ಮುಂಬಯಿ ಸರಕಾರ ಆ ನಿವೇಶನಗಳನ್ನು ಮಾರಲು ವ್ಯವಸ್ಥೆಯಾಯಿತು. ಮುಂಬಯಿನಲ್ಲಿ ಪ್ರಪ್ರಥಮವಾಗಿ ಸಹಕಾರಿ ವಸತಿ ಗೃಹಗಳ ಸೊಸೈಟಿಗಳನ್ನು ಶುರುಮಾಡಲಾಯಿತು. ಮುಂಬಯಿನಲ್ಲಿ ಪಾರ್ಸಿಗಳಿಗೆ, ಹಿಂದೂಗಳಿಗೆ, ಮತ್ತು ತಮಿಳು ಭಾಷಿಕರಿಗೆ ಅನುಕೂಲವಾಗುವಂತೆ ಕಾಲೋನಿಗಳನ್ನು ಸಂರಚಿಸಲಾಯಿತು.
ಪಾಲಂಕೋಟ್ ಹಾಲ್
ಪಾರ್ಸಿ ಸಮುದಾಯಕ್ಕೆ ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ಆಚರಿಸಲು, ಮತ್ತು ಮದುವೆ, ಮುಂಜಿ, ಮುಂತಾದ ಮನೆಯ ಆಚರಣೆಗಳಿಗಾಗಿ ಈ ಸಭಾಂಗಣವನ್ನು ನಿರ್ಮಿಸಲಾಯಿತು. ಬೇರೆ ಆಟ, ಸ್ಪರ್ಧೆಗಳಲ್ಲಿ ವಿಜೇತರಿಗೆ, ಸಮುದಾಯದ ಶ್ರೇಷ್ಟವ್ಯಕ್ತಿಗಳನ್ನು ಗೌರವಿಸಲೂ, ಮತ್ತು ಶೋಕ ಸಮಾರಂಭಗಳನ್ನು ಆಯೋಜಿಸಲೂ, ಇದನ್ನು ಬಳಸಲಾಗುತ್ತದೆ.
ಅತ್ಯುತ್ತಮ ಲೈಬ್ರರಿ
ಪಾರ್ಸಿ ವಸಾಹತಿನ ಮೊದಲ ವಾಸಿಗಳ ಜೀವನಚರಿತ್ರೆ, ಸೂರತ್, ನವಸಾರಿ ಮೊದಲಾದ ಸ್ಥಳಗಳಿಂದ ಪಾರ್ಸಿಕರು ಹೇಗೆ ಮುಂಬಯಿನಗರಕ್ಕೆ ಬಂದು ವಾಸ್ತವ್ಯಹೂಡಿದರು, ಎನ್ನುವ ಬಗ್ಗೆ ವಿಶೇಷ ಮಾಹಿತಿಗಳನ್ನು ಹೊಂದಿದ ಪುಸ್ತಕಗಳು ಇಲ್ಲಿ ಲಭ್ಯವಿವೆ.
ಕಾಲೋನಿ ಪಾರ್ಸಿ ಆಸ್ಪತ್ರೆ
ಈ ಆಸ್ಪತ್ರೆ ಪಾರ್ಸಿ ಕಾಲೋನಿಯ ನಿವಾಸಿಗಳಿಗೆ ಸೀಮಿತವಾದ ರುಗ್ಣಾಲಯಗಳು. ಪಾರ್ಸಿಗಳು, ಮುಂಬಯಿನ ನಾಗರಿಕರಿಗೆ ವೈದ್ಯಕೀಯ ಸಹಾಯಕ್ಕಾಗಿ ನಿರ್ಮಿಸಿ, ದಾನವಾಗಿ ನೀಡಿದ ಹಣಸಹಾಯ ಅಪಾರ. ಸರ್.ಜೆ.ಜೆ.ಆಸ್ಪತ್ರೆ, ವಾಡಿಯಾ ಆಸ್ಪತ್ರೆ, ಟಾಟ ಕ್ಯಾನ್ಸರ್ ಆಸ್ಪತ್ರೆ, ಮೊದಲಾದ ಆಸ್ಪತ್ರೆಗಳು ದೇಶದಲ್ಲೇ ಅತ್ಯುತ್ತಮ ಸೌಲಭ್ಯಗಳನ್ನು ಹೊಂದಿದ ಸಾರ್ವಜನಿಕ ವಲಯದ ಆಸ್ಪತ್ರೆಗಳು.
ಉಲ್ಲೇಖಗಳು
<References />
ವರ್ಗ:ಮುಂಬಯಿ
ಐಹೊಳೆ
ಭಾರತೀಯ ಶಿಲ್ಪಕಲೆಯ ತೊಟ್ಟಿಲು ಎನಿಸಿರುವ ಐಹೊಳೆಯು, ಬೆಂಗಳೂರಿನಿಂದ ೪೮೩ ಕಿ. ಮೀ ಹಾಗೂ ಹುನಗುಂದ ದಿಂದ ೩೫ ಕಿ.ಮಿ ಗಳ ದೂರದಲ್ಲಿ ಮಲಪ್ರಭಾ ನದಿಯ ದಂಡೆಯಲ್ಲಿದೆ. ಬಾಗಲಕೋಟೆ ಜಿಲ್ಲೆಯ ಹುನಗುಂದ ತಾಲ್ಲೂಕಿಗೆ ಸೇರಿದ ಐಹೊಳೆ ಬಾದಾಮಿ ಚಾಲುಕ್ಯ ವಾಸ್ತುಶಿಲ್ಪ ಶೈಲಿಯ ಒಂದು ದೊಡ್ಡ ಕೇಂದ್ರವಾಗಿದೆ.
ಇತಿಹಾಸ
ಐಹೊಳೆಯು ಬಾದಾಮಿ ಚಾಲುಕ್ಯರ ಮೊದಲ ರಾಜಧಾನಿಯಾಗಿದ್ದಿತು. ಈ ಸ್ಥಳದ ದೇವಾಲಯಗಳು ಹಾಗೂ ದೇವಾಲಯದ ಶಿಲ್ಪಗಳು ಅತಿ ಹೆಚ್ಚು ಪ್ರಾಚೀನವಾದವುಗಳಾಗಿವೆ. ಇದು ಚಾಲುಕ್ಯರ ಕಾಲದಲ್ಲಿ ವಿದ್ಯಾಕೇಂದ್ರವಾಗಿತ್ತು. ಐಹೊಳೆ ಒಂದು "ಅಧಿ ಷ್ಠಾನ". ಅಂದರೆ ಸರಕಾರದ ಆಡಳಿತಾಕಾರದ ಒಂದು ಕೇಂದ್ರ ಅಥವಾ ರಾಜಧಾನಿನಗರವಾಗಿತ್ತು. ಐಹೊಳೆಯ ಹೆಸರು ಶಾಸನಗಳಲ್ಲಿ ಆರ್ಯಪುರ ಎಂದು ಉಲ್ಲೇಖಿಸಲ್ಪಟ್ಟಿದೆ. ಆರ್ಯಪುರವಾಗಿದ್ದ ಸ್ಥಳ ಕಾಲಾನುಕ್ರಮದಲ್ಲಿ ಆಡುಭಾಷೆಯಲ್ಲಿಐಹೊಳೆ' ಯಾಯಿ ತು. ಐಹೊಳೆ ಅತ್ಯಂತ ಪ್ರಾಚೀನ ಗ್ರಾಮ. ಐಹೊಳೆಗೆ ಭಾರತೀಯ ಇತಿಹಾಸದಲ್ಲಿ ತುಂಬ ಮಹತ್ವದ ಸ್ಥಾನವಿದೆ. ಇದನ್ನು ದೇವಾಲಯ ವಾಸ್ತು ನಿರ್ಮಾಣದ ತೊಟ್ಟಿಲು ಎಂದು ಕರೆಯುತ್ತಾರೆ. 6ರಿಂದ 8ನೇ ಶತಮಾನದವರೆಗೆ ಗುಹಾಲಯ ಹಾಗು ದೇವಾಲಯಗಳ ನಿರ್ಮಾಣದಲ್ಲಿ ಅನೇಕ ರೀತಿಯ ಪ್ರಯೋಗಗಳು ನಡೆದದ್ದನ್ನು ಕಾಣುತ್ತೇವೆ. ಶಾಸನದಲ್ಲಿ ಈ ಸ್ಥಳವನ್ನು ಅಯ್ಯವೊಳೆ-ಆಯಿವೊಳೆ-ಐಯಾವೊಳಿ-ಆರ್ಯಪುರ ಮುಂತಾಗಿ ಉಲ್ಲೇಖಿಸಲಾಗಿದ್ದು ಬರುಬರುತ್ತ ಐಹೊಳೆ ಆಗಿರುವ ಸಾಧ್ಯತೆ ಇದೆ. ಇದಲ್ಲದೇ ಐನೂರು ಪಂಡಿತರು ಇದ್ದದ್ದರಿಂದ ಐಹೊಳೆ ಎಂದಾಯ್ತೆಂತಲೂ ಪರುಶುರಾಮನು ಕ್ಷತ್ರಿಯರನ್ನು ನಿರ್ನಾಮ ಮಾಡಿ ರಕ್ತ ಸಿಕ್ತ ಪರಶುವನ್ನು ಇಲ್ಲಿನ ಹೊಳೆಯೊಂದರಲ್ಲಿ ತೊಳೆದಾಗ ಇಡೀ ನದಿ ನೀರೆ ಕೆಂಪಾಯ್ತತಂತೆ. ಇದನ್ನು ಕಂಡು ಊರಿನ ಮಹಿಳೆಯರು 'ಅಯ್ಯಯ್ಯೋ ಹೊಳಿ' ಎಂದು ಉದ್ಗರಿಸಿದ್ದೇ ಮುಂದೆ ಬರುಬರುತ್ತ ಐಹೊಳೆಯಾಯ್ತೆಂಬ ಪೌರಾಣಿಕ ಐತಿಹ್ಯಗಳೂ ಈ ಊರಿನ ಹೆಸರಿನೊಂದಿಗೆ ತಳಕು ಹಾಕಿಕೊಂಡಿವೆ.
ಇಲ್ಲಿ ಕ್ರಿ.ಪೂ. ೬-೭ನೇ ಶತಮಾನದಲ್ಲಿ ಅಂದರೆ 'ಕಬ್ಬಿಣದ ಯುಗ'ದಲ್ಲೇ ಇಲ್ಲಿ ಜನವಸತಿ ಇತ್ತೆಂದು ಪ್ರಾಗೈತಿಹಾಸಿಕ ಸಂಶೋಧಕರು ಅಂದಾಜು ಮಾಡಿದ್ದಾರೆ. ಇಲ್ಲಿ ಉಸಗು ಕಲ್ಲಿನಿಂದ ಮತ್ತು ಕತ್ತರಿಸಿದ ಬಂಡೆಗಳನ್ನು ಗಾರೆ, ಮಣ್ಣಿನ ನೆರವಿಲ್ಲದೆ ಒಂದರ ಮೇಲೊಂದು ಇಟ್ಟು ನಿರ್ಮಿಸಿದ ಕೋಟೆಯಿದೆ. ಇದನ್ನು ಸುಮಾರು ಕ್ರಿ.ಶ. ೬ನೇ ಶತಮಾನದಲ್ಲಿ ನಿರ್ಮಿಸಿರಬಹುದು ಎಂದು ಹೇಳಲಾಗಿದ್ದು ಕರ್ನಾಟಕದಲ್ಲಿ ಉಳಿದಿರುವ ಶಿಲಾಕೋಟೆಗಳ ಪೈಕಿ ಇದು ಅತ್ಯಂತ ಪ್ರಾಚೀನವಾದದ್ದಾಗಿದೆ. ಕೋಟೆಯ ಸುತ್ತ ಕಂದಕ ಇರುವುದನ್ನು ಈಗಲೂ ಗುರುತಿಸಬಹುದಾಗಿದ್ದು, ಕೋಟೆಯ ಅವಶೇಷಗಳನ್ನು ಕಾಣಬಹುದು.
ವಾಸ್ತುಶಿಲ್ಪ
ವಾಸ್ತುಶಿಲ್ಪ: ಇಲ್ಲಿ ಸುಮಾರು 120 ದೇವಾಲಯ ಹಾಗು 4 ಗುಹಾಲಯಗಳನ್ನು ಕಾಣಬಹುದು. ಇವನ್ನೆಲ್ಲ ಬೇರೆ ಬೇರೆ ಕಾಲಘಟ್ಟಗಳಲ್ಲಿ ನಿರ್ಮಿಸಲಾಗಿದ್ದು ಪ್ರತಿಯೊಂದರ ವಾಸ್ತು ಭಿನ್ನವಾಗಿವೆ. ಇವನ್ನು ಸ್ಥಳೀಯವಾಗಿ ಸಿಗುವ ಕೆಂಪು ಮರಳು ಶಿಲೆಯಲ್ಲಿ ನಿರ್ಮಿಸಿದ್ದರಿಂದ ಅನೇಕ ದೇವಾಲಯಗಳು ಕಾಲನ ಹೊಡೆತಕ್ಕೆ ಸಿಕ್ಕು ಹಾಳಾಗಿವೆ. ಅಲ್ಲದೇ ಮುಸ್ಲಿಂ ದಾಳಿಯಿಂದ ಹಾಗು ಜನರಲ್ಲಿರುವ ಇತಿಹಾಸ ಪ್ರಜ್ಷೆಯ ಕೊರತೆಯಿಂದ ಮತ್ತು ನಿಧಿಯ ಆಶೆಯಿಂದಲೂ ಅನೇಕ ದೇವಾಲಯಗಳು ಹಾಳಾಗಿರುವ ಕನ್ನಡ ಸಾಹಿತ್ಯ. ಹಾಗೂ ಇಲ್ಲಿ ಅನೇಕ ಜನರು ಈ ಕಟ್ಟಡಗಳನ್ನು ನೋಡಲು ಬಂದಾಗಲೂ ಶಿಲೆಗಳನ್ನು ಮುಟ್ಟಿ ಹಾಳಾಗಿವೆ, ಎಂದು ಹೇಳಲಾಗಿದೆ.
ದೇವಾಲಯಗಳು
ಇಲ್ಲಿನ ದೇವಾಲಯಗಳ ನಿರ್ಮಾಣದಲ್ಲಿ ಔತ್ತರೇಯ ಪದ್ಧತಿಯ ಪ್ರಭಾವವು ಕಂಡು ಬರುತ್ತದೆ. ಐಹೊಳೆಯ ದೇವಾಲಯಗಳನ್ನು ಪುರಾತತ್ವ ಸರ್ವೇಕ್ಷಣ ಇಲಾಖೆ ೨೨ ವಿಭಾಗಳಾಗಿ ವಿಂಗಡಿಸಿದೆ. ಇದರಲ್ಲಿ ಹುಚ್ಚಿಮಲ್ಲಿಗುಡಿ, ಲಡಖಾನ್ ಗುಡಿ, ಹುಚ್ಚಪ್ಪಯ್ಯಮಠ, ಗಳಗನಾಥ, ರಾವಲ್ ಪಹಡಿ, ಗುಹಾಂತರ ದೇವಾಲಯ, ಜೈನರ ಮೇಗುತಿ ದೇವಾಲಯ, ಎರಡು ಅಂತಸ್ತಿನ ಜೈನ ದೇವಾಲಯ ಪ್ರಮುಖ ಆಕರ್ಷಣೆ.
ಇಲ್ಲಿನ ದೇವಾಲಯಗಳ ವಿಚಿತ್ರ ಹೆಸರುಗಳಿಗೆ ಐತಿಹಾಸಿಕವಾಗಿ ಯಾವ ಸಮರ್ಥನೆಯೂ ಸಿಗುವುದಿಲ್ಲ. ಬಹುಶ: ಬ್ರಿಟಿಷರ ಕಾಲದಲ್ಲಿ ಸರ್ವೇ ಮಾಡಲು ಪ್ರಾರಂಭಿಸಿದಾಗ ಆಯಾ ದೇವಾಲಯಗಳಲ್ಲಿ ಆಗ ವಾಸವಾಗಿದ್ದ ವ್ಯಕ್ತಿಗಳಿಂದ ಇಂಥ ಹೆಸರುಗಳು ಬಂದಿರುವ ಸಾಧ್ಯತೆ ಇದೆ.
೧. ಇಲ್ಲಿನ ದೇವಾಲಯಗಳಲ್ಲಿ ದುರ್ಗಾ ದೇವಾಲಯ ಅತ್ಯಂತ ಪ್ರಮುಖವಾದದ್ದು. ಇದು ಮೂಲತ: ಸೂರ್ಯದೇವಾಲಯವಾಗಿದ್ದು
ಕೋಟೆ ಅಂದರೆ ದುರ್ಗಕ್ಕೆ ಹತ್ತಿರವಿರುವುದರಿಂದ ದುರ್ಗ ದೇವಾಲಯವೆಂದು ಪ್ರಸಿದ್ಧವಾಗಿದೆ. ಕ್ರಿ ಶ 742ರಲ್ಲಿ 2ನೇ ವಿಕ್ರಮಾದಿತ್ಯನ
ಅಳಿಯ ಕೋಮಾರಸಿಂಗ ಎಂಬುವವ ಇದನ್ನು ಕಟ್ಟಿಸಿದ. ಎತ್ತರದ ಜಗತಿ ಮೇಲೆ ಕಟ್ಟಲಾಗಿದ್ದು ಗಜಪೃಷ್ಠಾಕಾರದಲ್ಲಿ ಇರುವುದು ಇದರ
ಸಂಸತ್ ಭವನವನ್ನು ನೆನಪಿಸುತ್ತದೆ. ಐಹೊಳೆಯ ಕೋಟೆಯನ್ನು ಉತ್ತರ ರಸ್ತೆಯಿಂದ ಪ್ರವೇಶಿಸುತ್ತಿದ್ದಂತೆಯೇ ಕಾಣುವ ಕ್ರಿ.ಶ ೫ನೇ ಶತಮಾನದಲ್ಲಿ ನಿರ್ಮಿಸಲಾಗಿರುವ ಸುಂದರ ಹಾಗೂ ಮನಮೋಹಕ ಕೆತ್ತನೆಗಳಿಂದ ಕಂಗೊಳಿಸುವ ದುರ್ಗೆಯ ಮಂದಿರ ಮನಸೆಳೆಯುತ್ತದೆ.
೨. ಕ್ರಿ.ಶ.೪೫೦ರಲ್ಲಿ ನಿರ್ಮಿತವಾದ ಲಾಡಖಾನ್ದ್ದೇ ಇಲ್ಲಿನ ಪ್ರಾಚೀನ ದೇವಾಲಯ. ವಿಷ್ಣುವಿಗೆ ಸಮರ್ಪಿತವಾಗಿದ್ದ ದೇವಾಲಯದ ರಚನೆಯಲ್ಲಿ ಗುಪ್ತ ಸಂಪ್ರದಾಯದ ಪ್ರಭಾವವು ಕಂಡು ಬರುತ್ತದೆ. ಏಕೆಂದರೆ ಪೂರ್ಣ ಕಲಶ ಮತ್ತು ನಿಂತ ನಿಲುವಿನ ಗಂಗೆ-ಯಮುನೆಯರ ಆಕೃತಿಗಳು ಇಲ್ಲಿವೆ. ಇದರ ಹೆಸರಿಗೂ ದೇವಾಲಯಕ್ಕೂ ಯಾವುದೇ ಸಂಬಂಧವಿಲ್ಲ. ಬಹುಶ: ಮುಸ್ಲಿಂ ಸಂತನೊಬ್ಬ ಇಲ್ಲಿ ವಾಸವಾಗಿದ್ದರಿಂದ ಈ ಹೆಸರು ಬಂದಿರಬಹುದು. ಪೂರ್ವದಲ್ಲಿ ಇದೊಂದು ಸಮುದಾಯ ಭವನಾಗಿದ್ದು ನಂತರದ ಕಾಲಘಟ್ಟದಲ್ಲಿ ಗರ್ಭಗುಡಿಯನ್ನು ಸೇರಿಸಿದಂತಿದೆ. ಇಲ್ಲಿನ ಕಂಬವೊಂದರ ಮೇಲೆ ಚಳುಕ್ಯರ ರಾಜ ಲಾಂಛನ, ಕಲ್ಲಿನ ಏಣಿ ಹಾಗು ವಿವಿಧ ಚಿತ್ತಾರದ ಜಾಲಂಧ್ರಗಳು ಗಮನ ಸೆಳೆಯುತ್ತವೆ
೩. ಕ್ರಿ.ಶ.೬೩೪ರಲ್ಲಿ ೨ನೆಯ ಪುಲಿಕೇಶಿಯ ಕಾಲದಲ್ಲಿ ಅವನ ಆಶ್ರಯದಲ್ಲಿದ್ದ ರವಿಕೀರ್ತಿಯಿಂದ ಮೇಗುಟಿ(ಮೇಗುಡಿ ಅಂದರೆ ಮೇಲಿನ ಗುಡಿ) ದೇವಾಲಯವು ನಿರ್ಮಾಣವಾಯಿತು. ಎತ್ತರವಾದ ಸ್ಥಳದಲ್ಲಿರುವ ಕಾರಣ ದೇವಾಲಯಕ್ಕೆ ಈ ಹೆಸರು ಬಂದಿದೆ.ಜಿನನಿಗೆ ಸಮರ್ಪಿತ ವಾಗಿದ್ದ ಈ ಗುಡಿಯು ಗರ್ಭಗೃಹ ಮತ್ತು ನವರಂಗಗಳನ್ನು ಹೊಂದಿದೆ. ಇದು ಬೆಟ್ಟದ ಮೇಲಿದ್ದು ಎತ್ತರದ ಅಧಿಷ್ಠಾನದ ಮೇಲೆ ಕಟ್ಟಲಾಗಿದೆ. ಇದನ್ನು ಇಮ್ಮಡಿ ಪುಲಿಕೇಶಿಯ ಆಸ್ಥಾನದಲ್ಲಿದ್ದ ರವಿಕೀರ್ತಿ ಎಂಬ ಕವಿ ಕಟ್ಟಿಸಿದ. ಇಲ್ಲಿನ ಮುಖಮಂಟಪದ ಹೊರಭಿತ್ತಿಯ ಮೇಲೆ ಚಾಳುಕ್ಯ ಅರಸರ ವಂಶಾವಳಿ ಹಾಗು ಉತ್ತರ ಭಾರತದ ವಿಷ್ಣುವರ್ಧನ ಹಾಗು ಇಮ್ಮಡಿ ಪುಲಕೇಶಿ ನಡುವೆ ನಡೆದ ಯುದ್ಧದ ವಿವರಣಾತ್ಮಕ ಶಾಸನವಿದೆ. ಇಲ್ಲಿ ಮಹಡಿ ಮೇಲೊಂದು ಗರ್ಭಗುಡಿ ಇರುವುದು ವಿಶೇಷ. ಮೇಲಿರುವ ಗರ್ಭಗೃಹಕ್ಕೆ ಹೋಗಲು ಅಂತರಾಳದಲ್ಲಿ ಮೆಟ್ಟಿಲುಗಳಿವೆ. ಇದು ಕರ್ನಾಟಕದ ಅತ್ಯಂತ ಪುರಾತನ ಜಿನಾಲಯವಾಗಿದ್ದು ಅಧ್ಯನದ ದೃಷ್ಟಿಯಿಂದ ಮಹತ್ವದ್ದಾಗಿದೆ.
೪. ಕೊಂಟಿಗುಡಿ (ಕೊಂಟ ಅಥವಾ ತ್ರಿಶೂಲವನ್ನು ಸದಾ ಹೊಂದಿದವನೊಬ್ಬನು ವಾಸಿಸುತ್ತಿದ್ದ ಕಾರಣ ಈ ಹೆಸರು) ಎಂದು ಹೆಸರು ಪಡೆದ ದೇವಾಲಯದ ೪ ಕಂಭಗಳಿಗೆ ಆಧಾರವೇ ಇಲ್ಲ ;ಅವು ಅಡಿಯಿಂದ ಗುಂಡಾದ ಬೋದಿಗೆಯವರೆಗೆ ಚೌಕಾಕಾರವಾಗಿವೆ.
ಛಾಯಾಂಕಣ
ವರ್ಗ:ಬಾಗಲಕೋಟೆ ಜಿಲ್ಲೆ ವರ್ಗ:ಚಾಲುಕ್ಯ ವಂಶ ವರ್ಗ:ಬಾದಾಮಿ ತಾಲೂಕಿನ ಪ್ರವಾಸಿ ತಾಣಗಳು ವರ್ಗ:ಕರ್ನಾಟಕದ ಇತಿಹಾಸ ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು
ಶ್ರೀದೇವಿ (ಚಲನಚಿತ್ರ)
ವರ್ಗ:ವರ್ಷ-೧೯೭೮ ಕನ್ನಡಚಿತ್ರಗಳು
ಹಾಲಕ್ಕಿ ಸಮುದಾಯ
ಹಾಲಕ್ಕಿ ಸಮುದಾಯವು ಕರ್ನಾಟಕ ರಾಜ್ಯದ ಪ್ರಮುಖ ಬುಡಕಟ್ಟು ಜನಾಂಗಗಳಲ್ಲಿ ಒಂದು. ಉತ್ತರ ಕನ್ನಡ ಜಿಲ್ಲೆಯ ಕಾರವಾರ, ಅಂಕೋಲ, ಕುಮಟ, ಹೊನ್ನಾವರ ತಾಲ್ಲೂಕುಗಳಲ್ಲಿ ಇವರ ಹೆಚ್ಚಾಗಿ ಕಂಡುಬರುತ್ತಾರೆ. ಹಾಲಕ್ಕಿಗಳು ಕೃಷಿಯನ್ನು ಜೀವನಾಧಾರವಾಗಿರಿಸಿಕೊಂಡಿರುತ್ತಾರೆ. ಇವರು ಆದಿವಾಸಿ ಜೀವನ ಪದ್ಧತಿಯನ್ನು ಅನುಸರಿಸುತ್ತಾರೆ. ಕ
ಹಾಲಕ್ಕಿ ದಂತಕಥೆ
ಹಾಲಕ್ಕಿ ಹುಟ್ಟಿನ ಬಗ್ಗೆ ದಂತಕಥೆ ಯೊಂದು ಪ್ರಚಲಿತವಿದೆ. ಗದ್ದೆ ಉಳುತ್ತಿದ್ದ ಶಿವನಿಗೆ ಅನ್ನ ಹಾಲು ಒಯ್ಯುತ್ತಿದ್ದ ಪಾರ್ವತಿ ಎಡವಿ ಬಿದ್ದಾಗ, ಆ ಹಾಲು ಮತ್ತು ಅನ್ನ ಮಣ್ಣಿನಲ್ಲಿ ಕೂಡಿದವು. ಪಾರ್ವತಿ ಆ ಮಣ್ಣಿನಿಂದ ಎರಡು ಗೊಂಬೆ ತಯಾರಿಸಿದಳು. ಪಾರ್ವತಿಯನ್ನು ಹುಡುಕುತ್ತ ಬಂದ ಶಿವ ಆ ಗೊಂಬೆಗಳಿಗೆ ಜೀವ ಬರಿಸಿದ. ಹೀಗೆ ಇವರು ಹಾಲು ಅಕ್ಕಿ ಮಿಶ್ರಣದಿಂದ ಹುಟ್ಟಿದವರಾದ್ದರಿಂದ ಹಾಲಕ್ಕಿ ಎಂಬ ಹೆಸರು ಬಂದಿತು. ಇನ್ನೊಂದು ಕತೆಯ ಪ್ರಕಾರ ಕಡು ಬಡವರಾದ ಇವರಿಗೆ ಬತ್ತ ಪೂರ್ತಿ ಬೆಳೆಯುವ ವರೆಗೆ ಕಾಯುವ ಆರ್ಥಿಕ ಸಾಮಥ್ರ್ಯವಿಲ್ಲದೆ ಬತ್ತದ ತೆನೆ ಇನ್ನೂ ಹಾಲು ತುಂಬಿರುವಾಗಲೇ ಕೊಯ್ದು ಅರೆದು ಪಾಯಸ (ಹಾಲಕ್ಕಿ ಪಾಯಸ) ಮಾಡಿ ಉಣ್ಣುತ್ತಿದ್ದುದರಿಂದ ಇವರಿಗೆ ಹಾಲಕ್ಕಿಗಳು ಎಂಬ ಹೆಸರು ಬಂತೆಂದು ಹೇಳಲಾಗಿದೆ. ಇವರ ಮೈ ಹಾಲು ಅಕ್ಕಿಯ ಬಣ್ಣದ್ದಾಗಿರುವುದರಿಂದ ಇತರ ಒಕ್ಕಲು ಪಂಗಡದವರಿಂದ ಭಿನ್ನ ಎಂದು ಗುರುತಿಸಲು ಇವರಿಗೆ ಹಾಲಕ್ಕಿ ಒಕ್ಕಲು ಎಂಬ ಹೆಸರು ರೂಢಿಯಲ್ಲಿದೆ.
ಪಂಗಡಗಳು
ಇವರಲ್ಲಿ ಎಂಟು ಮೂಲ ಪಂಗಡಗಳನ್ನು ಗುರುತಿಸಲಾಗಿದೆ. ಪಂಗಡಗಳನ್ನು ಬಳಿ ಎಂದು ಕರೆಯುತ್ತಾರೆ. ಬಳಿಗಳಿಗೆ ಗಿಡ, ಬಳ್ಳಿಗಳ ಮತ್ತು ಪ್ರಾಣಿಗಳ ಹೆಸರು ಸಂಕೇತವಿದೆ. ಗುರಾಣಿ ಬಳಿ, ಖಡಿನ ಬಳಿ, ಕೇದಿಗೆ ಬಳಿ, ಮಂಜಲಿ ಬಳಿ, ಸುಸ್ಕಿನ ಬಳಿ, ದ್ಯಾವನ ಬಳಿ, ಕುಂತಿ ಬಳಿ ಹೀಗೆ ಎಂಟು ಪ್ರಕಾರಗಳು ಇವೆ. ಮಾಂಸಾಹಾರಿಗಳಾದರೂ ಇವರು ತಮ್ಮ ಬಳಿಯ ಹೆಸರಿನ ಪ್ರಾಣಿಗಳನ್ನು ತಿನ್ನುವುದಿಲ್ಲ, ಕೊಲ್ಲುವುದೂ ನಿಷಿದ್ಧ.
ಜೀವನ ಕ್ರಮ
ಬತ್ತದ ಗದ್ದೆಗಳ ಹತ್ತಿರದಲ್ಲಿ ಗುಂಪು ಗುಂಪಾಗಿ ಇವರ ಗುಡಿಸಲುಗಳು. ಮಣ್ಣಿನ ಗೋಡೆಗೆ ಹುಲ್ಲು ಚಾವಣಿಯ ಎರಡು ಅಂಕಣಗಳ ಸಣ್ಣ ಮನೆ. ಆದರೆ ಮರೆಯಿಲ್ಲದ ಸ್ನಾನದ ಮನೆ ಇರುತ್ತದೆ. ಮನೆಯ ಮುಂದೆ ತುಳಸಿ ಹಾಗೂ ತೆಣಿಯ ಮೇಲೆ ಅಥವಾ ಅಂಗಳದಲ್ಲಿ ಬತ್ತ ಕುಟ್ಟುವುದಕ್ಕೆ ಒರಳು ಇರುವುದು. ಭಿನ್ನಗೋತ್ರ ವಿವಾಹ ಪದ್ಧತಿ ಇವರಲ್ಲಿದೆ. ಹಾಲಕ್ಕಿ ಒಕ್ಕಲಿಗರು ಯಾವುದೇ ಸಂದರ್ಭದಲ್ಲಿ ಬ್ರಾಹ್ಮಣ ಪುರೋಹಿತರನ್ನು ಕರೆಯುವುದಿಲ್ಲ. ಊರ ಗೌಡನ ನೇತೃತ್ವದಲ್ಲಿ ಎಲ್ಲ ಮಂಗಲ ಕಾರ್ಯಗಳು ನಡೆಯುತ್ತವೆ. ಇವರು ಧರಿಸುವಉಡುಪು ಸರಳವಾಗಿರುತ್ತದೆ. ಮಾನಮುಚ್ಚಲು ಉಡಿದಾರಕ್ಕೊಂದು ಕಚ್ಚೆ, ಹೆಗಲಿಗೊಂದು ಕಂಬಳಿ, ತಲೆಗೊಂದು ರುಮಾಲು. ಕವಳಿಗೆ ಸಂಚಿ(ತಂಬಾಕು ಸಂಚಿ) ಕೆಲಸದ ಕತ್ತಿ ಸದಾ ಇವರ ಜೊತೆಗಿರುತ್ತವೆ. ಹೆಂಗಸರು ಮಗ್ಗದ ಚೌಕುಳಿ ಸೀರೆಯನ್ನು ಮೊಣಕಾಲಿನವರೆಗೆ ನೆರಿಗೆಮಾಡಿ ಇಳಿಬಿಟ್ಟು ಎಡ ಬಾಜುವಿಗೆ ಸೆರಗನ್ನು ತಂದು ಗಂಟು ಕಟ್ಟಿ ಉಡುವರು. ಕುಪ್ಪಸವಿಲ್ಲದ ಭುಜಗಳ ತುಂಬ ಕರಿಮಣಿ ಸರಗಳನ್ನು ಧರಿಸಿರುತ್ತಾರೆ. ಅಕ್ಕಿ, ರಾಗಿ, ಮೀನು ಮುಖ್ಯ ಆಹಾರ. ರಾಗಿ ಅಂಬಲಿ ಕೂಡ ಹಾಲಕ್ಕಿಗಳ ಆಹಾರ ಪದ್ಧತಿಯಲ್ಲಿ ಬಳಸುತ್ತಾರೆ.
ಪದ್ಧತಿ
ಪ್ರತಿ ಕೊಪ್ಪ ಒಂದು ಹಳ್ಳಿ. ಅಲ್ಲಿ ಊರ ಗೌಡ, ಬುದವಂತ, ಕೋಲಕಾರ ಎಂಬ ಅಧಿಕಾರಿಗಳು ಇರುತ್ತಾರೆ. ಕೊಪ್ಪಕ್ಕೆ ಸಂಬಂಧಪಟ್ಟ ವಿಷಯಗಳನ್ನು ಕೂಟದಲ್ಲಿ ಚರ್ಚಿಸುತ್ತಾರೆ. ಕೂಟ ಅಂದರೆ ಸಭೆ. ಕೊಪ್ಪದ ಎಲ್ಲ ವಯಸ್ಕ ಗಂಡಸರೂ ಕೂಟದ ಸದಸ್ಯರು. ಊರ ಅಧಿಕಾರಿಗಳ ಪಟ್ಟ ವಂಶಪಾರಂಪರ್ಯವಾದದ್ದು. ಅನೇಕ ಕೊಪ್ಪಗಳು ಸೇರಿ ಒಂದು ಸೀಮೆಯಾಗುತ್ತದೆ. ಹಾಲಕ್ಕಿ ಒಕ್ಕಲಿಗರ ಇಂಥ ಏಳು ಸೀಮೆಗಳಿವೆ. ಸೀಮೆಯ ಸಭೆಗೆ ಸೀಮಾಕೂಟ ಎಂದು ಹೆಸರು. ಸಮಾಜದ ನಿಯಮಗಳನ್ನು ಉಲ್ಲಂಘಿಸಿದವರಿಗೆ ಸೀಮೆಯ ಕೂಟ ಬಹಿಷ್ಕಾರ ಹಾಕುವುದು. ಬಹಿಷ್ಕಾರಕ್ಕೆ ಜಾತಿ ಕಟ್ಟು ಎಂಬ ಹೆಸರಿದೆ. ಹಾಲಕ್ಕಿ ಮಹಿಳೆಯ ಚೊಚ್ಚಲ ಹೆರಿಗೆ ಗಂಡನ ಮನೆಯಲ್ಲಿಯೇ ಆಗಬೇಕು. ನಾಮಕರಣದ ದಿನ ತವರಿನ ಕೊಪ್ಪದವರೆಲ್ಲ ಬಂದು ತಿಂಡಿಗಳನ್ನು ಹಂಚುತ್ತಾರೆ. ಇದಕ್ಕೆ ನೆಂಟರಆಮೆ ಎಂದು ಹೆಸರು. ಇವರಿಗೆ ಮದುವೆ ಪವಿತ್ರವಾದ ಸಂಸ್ಥೆ. ಮೊದಲು ಬಾಲ್ಯವಿವಾಹ ರೂಢಿಯಲ್ಲಿತ್ತು. ಅಕಸ್ಮಾತ್ ಮದುವೆಯ ಮೊದಲೇ ಹುಡುಗಿ ಮೈನೆರದರೆ ಅವಳನ್ನು ಮನೆಯವರೇ ಕಾಡಿಗೆ ಒಯ್ದು ಕಣ್ಣು ಕಟ್ಟಿ ಬಿಟ್ಟುಬರುತ್ತಿದ್ದರಂತೆ. ಈಗ ಈ ಶಿಕ್ಷೆಯಿಲ್ಲ. ಹೆಣ್ಣಿಗೆ ಹೆಣ್ಣು ಇವರಲ್ಲಿ ಈಗಲೂ ಪ್ರಚಲಿತವಿರುವ ಪದ್ಧತಿ. ಹೆಣ್ಣಿಗೆ ಮದುವೆಯಲ್ಲಿ ಸ್ವಾತಂತ್ರ್ಯವಿಲ್ಲ. ಹಿರಿಯರೇ ಮದುವೆ ನಿಶ್ಚಯಿಸುತ್ತಾರೆ. ಸಾಮಾನ್ಯವಾಗಿ ಆದ್ರ್ರಾ ನಕ್ಷತ್ರದಲ್ಲಿ ಮದುವೆ ನಡೆಯುತ್ತದೆ. ಊರಿನಲ್ಲಿ ಒಂದೇ ದಿನ ಹತ್ತು ಹನ್ನೆರಡು ಮದುವೆಗಳು ನಡೆಯುವುದುಂಟು. ಹೆಸ್ರೂಟ, ಮತ್ತು ಮದುಮಗಳನ್ನು ಅಡಗಿಸಿಡುವ ಪದ್ಧತಿಗಳು ಇವರಲ್ಲಿರುವ ಕ್ರಮ. ಊರಿನವರೆಲ್ಲಾ ಹೋಗಿ ಬೇಟೆಯಾಡುವುದು ಇವರದೊಂದು ಹವ್ಯಾಸ. ಇವರ ಬೇಟೆಯಲ್ಲಿ ಬಂದೂಕನ್ನು ಬಳಸುವುದಿಲ್ಲ ಬದಲಾಗಿ ಈಟಿಯನ್ನು ಬಳಸುತ್ತಾರೆ. ಬಲೆಕಟ್ಟಿ ಬೇಟೆಯಾಡುತ್ತಾರೆ. ಈ ಬೇಟೆಗೆ ಹೊಲ ಎಬ್ಬಿಸುವುದು ಎನ್ನುತ್ತಾರೆ.
ಆಚರಣೆಗಳು
ಕರಿ ಹಬ್ಬ(ಸುಗ್ಗಿ ಹಬ್ಬ), ತುಳಸಿ ಹಬ್ಬ, ಗೋವಿನ ಹಬ್ಬ, ಹಾವಿನ ಹಬ್ಬ, ಗಡಿ ಹಬ್ಬಗಳನ್ನು ಆಚರಿಸುವರು. ದನಗಳ ಹಬ್ಬದಲ್ಲಿ ದನಗಳನ್ನು ಬಣ್ಣಬಣ್ಣದ ಕಾಗದದ ಹಾಗೂ ನಾರಿನ ಚವಲಗಳಿಂದ ಶೃಂಗರಿಸಿ ಪೂಜಿಸುವರು. ದೇವರು ದೆವ್ವಗಳಲ್ಲಿ ಇವರಿಗೆ ನಂಬಿಕೆ. ಇವರು ತಿರುಪತಿ ತಿಮ್ಮಪ್ಪನ ಭಕ್ತರು. ಆಲ, ಅಶ್ವತ್ಥ ವೃಕ್ಷಗಳನ್ನು ಪೂಜಿಸುವರು. ಮೃತರ ಆತ್ಮ ದೈವಗಳಾಗುತ್ತವೆಂಬುದು ಇವರ ನಂಬಿಕೆ. ಕನ್ನೆದೈವ, ಹೆಣ್ಣುಗೊರೆ, ಗಂಡುಗೊರೆ ಇವು ಸಹಾಯ ದೈವಗಳು. ನೂಡಿದೈವ ವಮ್ಮಲ್ತಿ ಹೆಣ್ಣುದೆವ್ವಗಳಲ್ಲಿ ನಂಬಿಕೆ ಇಟ್ಟುಕೊಂಡಿರುತ್ತಾರೆ. ಇವರು ಹೆಣವನ್ನು ಸುಡುತ್ತಾರೆ. ಮಕ್ಕಳ ಸೊಡ್ಲೆ(ಮಕ್ಕಳ ಶ್ಮಶಾನ) ಪ್ರತ್ಯೇಕ. ಸತ್ತ ಮೈಲಿಗೆಯನ್ನು ಊರ ಗೌಡನೇ ನೀರು ಚಿಮುಕಿಸಿ ಶುದ್ಧಿ ಮಾಡುವನು. ತಿರುಪತಿ ಯಾತ್ರೆ ಮಾಡಿ ಬಂದವರಿಗೆ ದಾಸರು ಎಂದು ಕರೆಯುತ್ತಾರೆ. ಅವರು ಸತ್ತಾಗ ಕೊರಳಿಗೆ ತುಳಸಿ ಹಾಕಿ ಆಗೇರ ವಾದ್ಯದೊಡನೆ ಸ್ಮಶಾನಕ್ಕೆ ಒಯ್ಯುತ್ತಾರೆ.
ಹಾಲಕ್ಕಿ ಕುಣಿತ
ಹಗರಣ, ಗುಮಟೆಪಾಂಗು, ಕೋಲಾಟ, ಸುಗ್ಗಿಕುಣಿತ ಇವು ಹಾಲಕ್ಕಿ ಒಕ್ಕಲಿಗರ ಮನೋರಂಜನೆಗಳು. ಕರ್ನಾಟಕದಲ್ಲಿ ಹಾಲಕ್ಕಿ ಒಕ್ಕಲಿಗರ ಸುಗ್ಗಿ ವಿಶಿಷ್ಟವಾದ್ದು. ಬಣ್ಣದ ಉಡುಪು ತೊಟ್ಟು, ಬಣ್ಣದ ಕಾಗದ ಬೆಂಡು ಬೇಗಡೆಗಳಿಂದ ಶೃಂಗರಿಸಿ ತಯಾರಿಸಿದ ತುರಾಯಿಯನ್ನು ತಲೆಯಲ್ಲಿ ಧರಸಿ ಕುಣಿಯುವ ಸೊಗಸು ಆಕರ್ಷಕವಾದುದು. ಸುಗ್ಗಿಯಲ್ಲಿ ಕಿರೇಸುಗ್ಗಿ ಮತ್ತು ಹಿರೇಸುಗ್ಗಿ ಎಂದು ಎರಡು ವಿಧಗಳು. ವೇಷಭೂಷಣ, ಹೆಜ್ಜೆಗಾರಿಕೆಗಳಲ್ಲಿ ಇವು ವ್ಯತ್ಯಾಸ ಪಡೆದಿವೆ. ಇವು ಪ್ರತಿ ವರ್ಷ ಪರ್ಯಾಯವಾಗುವುದು ಒಂದು ಪದ್ದತಿ. ಸುಗ್ಗಿ ಕುಣಿತಕ್ಕೆ ಗುಮಟೆವಾದ್ಯವನ್ನು ಬಳಸುತ್ತಾರೆ. ಅಡ್ಡ ಕುಣಿತ, ಕೋಲು ಕುಣಿತ, ಕುಂಚ ಕುಣಿತ, ಅಲಾವಿ ಕುಣಿತ - ಹೀಗೆ ವಿವಿಧ ಬಗೆಯ ಕುಣಿತಗಳಿವೆ. ಸುಗ್ಗಿಕುಣಿತ ಕರ್ನಾಟಕ ಜನಪದ ನೃತ್ಯಕಲೆಗಳಲ್ಲಿ ಒಂದು.
ಉಲ್ಲೇಖ
ವರ್ಗ:ಜಾನಪದ ವರ್ಗ:ಕರ್ನಾಟಕ ವರ್ಗ:ಬುಡಕಟ್ಟು ಜನಾಂಗ
ಗ್ರಹಮ್ ಸ್ಟೇನ್ಸ್
ಗ್ರಹಮ್ ಸ್ಟೂಅರ್ಟ್ ಸ್ಟೇನ್ಸ್ (೧೯೪೧ - ಜನವರಿ ೧೯೯೯) ಅವರು ೧೯೬೫ನೇ ಇಸವಿಯಲ್ಲಿ ಭಾರತಕ್ಕೆ ಬಂದು, ಒರಿಸ್ಸ ರಾಜ್ಯದಲ್ಲಿ ನೆಲೆಸಿದ ಆಸ್ಟ್ರೇಲಿಯದ ಒಬ್ಬ ಮಿಷನರಿಯಾಗಿದ್ದರು. ಇವರು ಒರಿಸ್ಸದಲ್ಲಿನ ಕುಷ್ಠ ರೋಗಿಗಳ ಮಧ್ಯೆ ಸೇವೆ ಸಲ್ಲಿಸುತ್ತಿದ್ದರು.
ಮರಣ ಮತ್ತು ನಂತರದ ಘಟನೆಗಳು
ಆದರೂ ೨೦೦೫ರ ಮೇ ತಿಂಗಳಿನಲ್ಲಿ ಒರಿಸ್ಸ ಉಚ್ಚ ನ್ಯಾಯಾಲಯ ಮರಣ ದಂಡನೆ ಶಿಕ್ಷೆಯನ್ನು ಜೀವಾವಧಿ ಶಿಕ್ಷೆಗೆ ಇಳಿಸಿತು ಮತ್ತು ಇತರರೆಲ್ಲರನ್ನು ಬಿಡುಗಡೆಗೊಳಿಸಿತು. ಓರಿಸ್ಸ ಉಚ್ಚ ನ್ಯಾಯಾಲಯದ ತೀರ್ಪನ್ನು ಆಕ್ಷೇಪಿಸಿ ಮಹೇಂದ್ರ ಹೆಂಬ್ರಮ್ ಸಲ್ಲಿಸಿದ ಅರ್ಜಿಯ ಮೇರೆಗೆ ಆತನು ಟ್ರಯಲ್ ಕೋರ್ಟಿನ ಮುಂದೆ, ಸ್ಟೇನ್ಸ್ ಅವರನ್ನು ತಾನೆ ಕೊಂದೆನೆಂದು, ನೀಡಿದ ತಪ್ಪೊಪ್ಪಿಗೆಯ ಹೇಳಿಕೆಯನ್ನು ಪರಿಗಣಿಸಬೇಕೆಂದು ಸರ್ವೋಚ್ಚ ನ್ಯಾಯಾಲಯ ಸಿಬಿಐಗೆ ಸೂಚನೆ ನೀಡಿತು.
ಹೊರಗಿನ ಸಂಪರ್ಕಗಳು
ಸ್ಟೇನ್ಸ್
ವಾಡಿಯಾ ಪರಿವಾರ
ವಾಡಿಯಾ (ಗುಜರಾತಿಯಲ್ಲಿ: વાડિયા પરિવાર)
'ವಾಡಿಯ ಪರಿವಾರ', ಮೂಲತಃ ಗುಜರಾತ್ ರಾಜ್ಯದ ಸೂರತ್ ನಗರದಲ್ಲಿ ನೆಲೆಸಿದ ಪಾರ್ಸಿವಂಶಸ್ಥರ ಪರಿವಾರ. ೧೭೩೬ ರಲ್ಲಿ ಹಡಗುನಿರ್ಮಿಸುವ ವಂಶಕ್ಕೆಸೇರಿದ ಲೊವ್ಜಿ ನುಸ್ಸರ್ವಾನ್ ಜಿ ವಾಡಿಯ ಎಂಬುವರು, ಬ್ರಿಟಿಷ್ ಈಸ್ಟ್ ಇಂಡಿಯ ಕಂಪೆನಿ ಯ ಕಾಂಟ್ರಾಕ್ಟ್ ಪಡೆದು ಸೂರತ್ ನಿಂದ ಆಗಿನ ಬೊಂಬಾಯಿನಗರದಲ್ಲಿ ಬಂದರು ಮತ್ತು ಹಡಗುಗಳ ನಿರ್ಮಾಣ ಕಾರ್ಯದಲ್ಲಿ ತೊಡಗಿದರು. ಕಾಲಕ್ರಮದಲ್ಲಿ ಬೊಂಬಾಯಿಗೆ ಬಂದು ವ್ಯಾಪಾರದಲ್ಲಿ ತೊಡಗಿದ ವಾಡಿಯ ಮನೆಯವರು, ಬಹಳ ಕಾಲ ಅಲ್ಲಿಯೇ ನೆಲೆನಿಂತರು. ಆದರೂ ವಾಡಿಯಾ ಪರಿವಾರದ ಕೆಲವು ಸದಸ್ಯರು ಸೂರತ್ ನಲ್ಲಿ ನೆಲೆಸಿದ್ದು, ಹಡಗು ಒಡೆಯುವ, ಹಾಗೂ ಬಿಡಿ ಭಾಗಗಳನ್ನು ಬೇರ್ಪಡಿಸುವ ಕಾರ್ಯದಲ್ಲಿ ತಮ್ಮನ್ನು ತೊಡಗಿಸಿಕೊಂಡರು. ಆತರಹ ಹಡಗುಗಳನ್ನು ಛಿದ್ರಗೊಳಿಸಿ, ಭಾಗಗಳನ್ನು ಬೇರ್ಪಡಿಸುವ ಕಾರ್ಯ, ವಿಶ್ವದಲ್ಲೇ ಅತಿದೊಡ್ಡ ವಹಿವಾಟೆಂದು ಪರಿಗಣಿಸಲಾಗಿದೆ. ೧೮೪೦ ರ ಹೊತ್ತಿಗೆ ಭಾರತದ ಹೆಚ್ಛಿನ ಹಡಗು ವಹಿವಾಟಿನ ಕಾರ್ಯಗಳೆಲ್ಲಾ ವಾಡಿಯ ಪರಿವಾರ ನೋಡಿಕೊಳ್ಳುತ್ತಿತ್ತು.
ಇಂಗ್ಲೀಷ್ ಸೈನ್ಯಕ್ಕೆ ಬೇಕಾದ ಯುದ್ಧನೌಕೆಗಳ ಸರಬರಾಜು
ಅದೂ ಅಲ್ಲದೆ, ಬ್ರಿಟಿಷ್ ಸರಕಾರಕ್ಕೆ ಬೇಕಾದ ಯುದ್ಧನಾವೆಗಳ ಸರಬರಾಜಿನ ಕಾರ್ಯವನ್ನೂ ವಾಡಿಯ ಪರಿವಾರ ನಿಭಾಯಿಸುತ್ತಿತ್ತು. ಈ ತರಹದ ವಹಿವಾಟುಗಳಿಗೆ ವಾಡಿಯಾ ವಿಶ್ವದಲ್ಲಿ ಒಳ್ಳೆಯ ಹೆಸರುಮಾಡಿತ್ತು. ೧೮೧೨ ರಲ್ಲಿ 'ವಾಡಿಯನಿರ್ಮಿತ, ಬ್ರಿಟಿಷ್ ನೇವಿ ಶಿಪ್ ಎಚ್.ಎಮ್.ಎಸ್. ಮಿಂಡೆನ್' ನ ಹೊರ ಮೈಮೇಲೆ 'ಸ್ಟಾರ್ ವಿರಚಿತ ಬ್ಯಾನರ್' ಬದಿಯಲ್ಲಿ ಅಮೆರಿಕದ ರಾಷ್ಟ್ರ ಗೀತೆಯನ್ನು ಕೆತ್ತಲಾಯಿತು. ೧೮೪೯ ರ ವರೆಗೆ, ಒಬ್ಬ ವಾಡಿಯಾ ಪರಿವಾರದ ಸದಸ್ಯನೂ ಅಮೆರಿಕಾಕ್ಕೆ ಹೋಗಲಿಲ್ಲ. ಆದರೆ ಅದೇ ವರ್ಷದಲ್ಲಿ ಅರ್ದೇಶಿರ್ ಕುರ್ ಸೆಟ್ ಜಿ ಯವರು ಮೊಟ್ಟಮೊದಲು ಅಮೆರಿಕದ ನೆಲಕ್ಕೆ ಭೇಟಿಯಿತ್ತ ಪಾರ್ಸಿಮತಸ್ಥರೆಂದು ಇತಿಹಾಸದಲ್ಲಿ ದಾಖಲಾಗಿದ್ದಾರೆ. ಅವರ ಪರಿವಾರದವರು, ಪುಣೆಯಲ್ಲಿ ನವ್ರೋಜ್ ಜಿ ವಾಡಿಯ ಕಾಲೇಜ್ ಸ್ಥಾಪಿಸಲು ಧನಸಹಾಯಮಾಡಿದರು.
ವಾಡಿಯಾ ಪರಿವಾರದ ಪ್ರಮುಖ ಸದಸ್ಯರುಗಳು
ವರ್ಗ: ಪಾರ್ಸಿಕರು
ಶುಂಠಿ
ಶುಂಠಿ ಆಹಾರದಲ್ಲಿ ಬಳಸಲಾಗುವ ಒಂದು ಸಂಬಾರ ವಸ್ತು. ಶುಂಠಿಯನ್ನು ಔಷಧಿಗಳಲ್ಲಿ ಸಹ ಬಳಸುವರು. ಶುಂಠಿಯ ಗಿಡದ ನೆಲದೊಳಗಿನ ಭಾಗದ ಕಾಂಡವು ಶುಂಠಿಯೆನಿಸಿಕೊಳ್ಳುತ್ತದೆ. ಶುಂಠಿಯ ಕೃಷಿಗೆ ಸುದೀರ್ಘ ಇತಿಹಾಸವಿದೆ. ಏಷ್ಯಾ ಮೂಲದ ಶುಂಠಿಯನ್ನು ಭಾರತ, ಆಗ್ನೇಯ ಏಷ್ಯಾ, ಪಶ್ಚಿಮ ಆಫ್ರಿಕಾ ಮತ್ತು ಕೆರಿಬ್ಬಿಯನ್ ಪ್ರದೇಶಗಳಲ್ಲಿ ವ್ಯಾಪಕವಾಗಿ ಬೆಳೆಯಲಾಗುತ್ತದೆ.
ಹಸಿ ಶುಂಠಿ ಮತ್ತು ಒಣಶುಂಠಿಗಳನ್ನು ಅಡುಗೆಯಲ್ಲಿ ಸಂಬಾರ ಪದಾರ್ಥವನ್ನಾಗಿ ವ್ಯಾಪಕವಾಗಿ ಬಳಸಲಾಗುತ್ತದೆ. thumb|right|ಶುಂಠಿಯ ದೊಡ್ಡದೊಂದು ತುಣುಕು
ಸಸ್ಯ ವಿವರಣೆ
ಸುಮಾರು ೩ ರಿಂದ ೪ ಅಡಿ ಎತ್ತರಕ್ಕಿರುವ ಶುಂಠಿಯ ಗಿಡವು ತೆಳ್ಳಗೆ ನೇರವಾಗಿರುತ್ತದೆ. ಗಿಡದ ಬಿಳಿ ಮತ್ತು ರೋಜಾ ಬಣ್ಣದ ಮೊಗ್ಗುಗಳು ಹಳದಿ ಬಣ್ಣದ ಹೂವಾಗಿ ಅರಳುತ್ತವೆ.
ಕೃಷಿ
ಭಾರತದ ಅನೇಕ ಕಡೆಗಳಲ್ಲಿ, ವಿಶೇಷವಾಗಿ ತಮಿಳುನಾಡು, ಕೇರಳ ಮತ್ತು ಕೊಡಗಿನ ಕೆಲವು ಪ್ರದೇಶಗಳಲ್ಲಿ ಹೆಚ್ಚಾಗಿ ಇದರ ಬೇಸಾಯ ಮಾಡುತ್ತಾರೆ. ಹಿತೋಷ್ಣ ತಂಪು ಹವಾಮಾನವಿರುವ ಸ್ಥಳ ಶುಂಠಿ ಕೃಷಿಗೆ ಯೋಗ್ಯವಾದುದು. ಮೊಳಕೆಗಳಿರುವ ಬೇರು, ಕಾಂಡ ಅಥವಾ ರೈಜೋಮ್‌ಗಳನ್ನು ಮೆದುಮಣ್ಣಿನ ನೆಲದಲ್ಲಿ ನಾಟಿಮಾಡಿ ಇದರ ಗಿಡಗಳನ್ನು ಬೆಳೆಸುತ್ತಾರೆ. ಚಿಗುರೊಡೆದು ಪೂರ್ತಿ ಬೆಳೆದ ಸಸ್ಯದ ಮೇಲ್ಭಾಗದಲ್ಲಿ ಅಗಲವಾದ ದೊಡ್ಡ ಎಲೆಗಳು ಬೇರುಕಾಂಡದಿಂದ ಚಿಗುರಿ ನೆಲದ ಮೇಲ್ಭಾಗಕ್ಕೆ ಬರುತ್ತವೆ. ಶುಂಠಿ ವಾರ್ಷಿಕ ಸಸ್ಯವಾಗಿದೆ. ಇದರ ಬೇರುಕಾಂಡವೇ ಉಪಯೋಗ ಭಾಗ.
ಶುಂಠಿಯ ಉತ್ಪಾದನೆ
ಜಗತ್ತಿನ ಒಟ್ಟು ಶುಂಠಿಯ ಉತ್ಪಾದನೆಯ ೩೦% ಪಾಲನ್ನು ಬೆಳೆಯುವ ಭಾರತ ಮೊದಲ ಸ್ಥಾನದಲ್ಲಿದೆ.
ಔಷಧೀಯ ಗುಣಗಳು
ಶುಂಠಿ ಹಸಿವನ್ನು ಜಾಗೃತಗೊಳಿಸಿ ಮಲಬದ್ಧತೆಯನ್ನು ನಿವಾರಿಸಿ, ಗರ್ಭಾವಸ್ಥೆಯಲ್ಲಿ ಬೆಳಗಿನ ಬೇನೆ ಸಹ ಹೋಗಿಸುತ್ತದೆ. ಶುಂಠಿಯನ್ನು ಬಹಳ ಒಳ್ಳೆಯ ಮೂಲಿಕೆ ಎಂದು ಕರೆಯಲಾಗುತ್ತದೆ. ಶುಂಠಿಯಲ್ಲಿ ವಿಟಮಿನ್ ಎ, ವಿಟಮಿನ್ ಸಿ, ವಿಟಮಿನ್ ಇ ಮತ್ತು ಬಿ ಕಾಂಪ್ಲೆಕ್ಸ್ ಇದೆ. ಇದು ಮೆಗ್ನೀಸಿಯಮ್, ಫಾಸ್ಪರಸ್, ಸಿಲಿಕಾನ್, ಸೋಡಿಯಂ, ಕಬ್ಬಿಣ, ಸತು, ಕ್ಯಾಲ್ಸಿಯಂ, ಬೀಟಾ-ಕ್ಯಾರೋಟಿನ್ ನಂತಹ ಖನಿಜಗಳಿಂದ ಸಮೃದ್ಧವಾಗಿದೆ. ಇದು ದೇಹದ ರೋಗನಿರೋಧಕ ಶಕ್ತಿಯನ್ನು ಹೆಚ್ಚಿಸಲು ಸಹಾಯ ಮಾಡುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:ಸಸ್ಯಶಾಸ್ತ್ರ ವರ್ಗ:ಸಾಂಬಾರು ಪದಾರ್ಥ ವರ್ಗ:ಔಷಧೀಯ ಸಸ್ಯಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರೇಖಾ ರಾಜು
ರೇಖಾ ರಾಜು (ಮಲಯಾಳಂ: ಕ್ವಾಲಿ) ಭಾರತೀಯ ಶಾಸ್ತ್ರೀಯ ನೃತ್ಯ ಪ್ರದರ್ಶಕಿ ಮತ್ತು ಕರ್ನಾಟಕದ ಬೆಂಗಳೂರಿನಲ್ಲಿ ನೃತ್ಯ ಶಿಕ್ಷಕಿ. ಅವರು ಭರತನಾಟ್ಯ ಮತ್ತು ಮೋಹಿನಿಯಟ್ಟಂ ನೃತ್ಯ ಪ್ರಕಾರಗಳಲ್ಲಿ ಪರಿಣತಿ ಹೊಂದಿದ್ದಾರೆ.
ಆರಂಭಿಕ ಜೀವನ ಮತ್ತು ಶಿಕ್ಷಣ
ರೇಖಾ ಅವರು ಕೇರಳದ ಪಾಲಕ್ಕಾಡ್ ಜಿಲ್ಲೆಯಲ್ಲಿ ರಂಗಭೂಮಿ ಕಲಾವಿದರಾದ ಶ್ರೀ ಎಂ.ಆರ್.ರಾಜು ಮತ್ತು ಶ್ರೀಮತಿ ಜಯಲಕ್ಷ್ಮಿ ರಾಘವನ್ ದಂಪತಿಗೆ ಜನಿಸಿದರು ಮತ್ತು ಬೆಂಗಳೂರಿನಲ್ಲಿ ಬೆಳೆದರು. ಅವರು ನಾಲ್ಕನೇ ವಯಸ್ಸಿನಲ್ಲಿ ಶಾಸ್ತ್ರೀಯ ನೃತ್ಯವನ್ನು ಕಲಿಯಲು ಪ್ರಾರಂಭಿಸಿದರು. ಹೆಸರಾಂತ ಗುರು ಶ್ರೀಮತಿ ಕಲಾಮಂಡಲಂ ಉಷಾ ದತಾರ್, ಗುರು ಶ್ರೀ ರಾಜು ದತಾರ್, ಗುರು ಶ್ರೀಮತಿ ಗೋಪಿಕಾ ವರ್ಮಾ ಮತ್ತು ಗುರು ಪ್ರೊಫೆಸರ್ ಜನಾರ್ಧನನ್ ಸೇರಿದಂತೆ ವಿವಿಧ ಗುರುಗಳ ಅಡಿಯಲ್ಲಿ ಅವರು ತೀವ್ರವಾಗಿ ತರಬೇತಿ ಪಡೆದರು.ಅವರು ವಾಣಿಜ್ಯದಲ್ಲಿ ಪದವಿ ಪಡೆಯಲು ಕಾಲೇಜು ಶಿಕ್ಷಣವನ್ನು ಪ್ರಾರಂಭಿಸಿದರು, ಆದರೆ ಅವರು ಮಾನವ ಸಂಪನ್ಮೂಲ ಮತ್ತು ಖಾತೆಗಳಲ್ಲಿ ಆಡಳಿತವನ್ನು ಅಧ್ಯಯನ ಮಾಡಿದರು ಮತ್ತು ಅವರ ಸ್ನಾತಕೋತ್ತರರಿಗಾಗಿ ಕಲೆಯ ಪ್ರದರ್ಶನ ನೀಡಿದರು. ಅವರು ಜರ್ಮನಿಯ ಹೈಡೆಲ್ಬರ್ಗ್ ವಿಶ್ವವಿದ್ಯಾಲಯದಿಂದ ಲಲಿತಕಲೆಯಲ್ಲಿ ಪಿ.ಎಚ್‌.ಡಿ ಮುಗಿಸಿದರು. ಅವರು ಭರತನಾಟ್ಯದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪಡೆದವರು ಮತ್ತು ವಿದ್ವಾತ್ [ಪ್ರಾವೀಣ್ಯತೆ] ಯ ಶ್ರೇಣಿಯನ್ನು ಹೊಂದಿದ್ದಾರೆ.
ಉಲ್ಲೇಖಗಳು
<References />
ಕಪ್‍ಕೇಕ್
thumb
ಕಪ್‍ಕೇಕ್ (ಫ಼ೇರಿ ಕೇಕ್, ಪ್ಯಾಟಿ ಕೇಕ್) ಒಬ್ಬ ವ್ಯಕ್ತಿಗೆ ಬಡಿಸಲು ವಿನ್ಯಾಸಗೊಳಿಸಲಾದ ಸಣ್ಣದಾದ ಕೇಕ್ ಆಗಿದೆ. ಇದನ್ನು ಸಣ್ಣದಾದ ತೆಳು ಕಾಗದದಲ್ಲಿ ಅಥವಾ ಅಲ್ಯುಮಿನಿಯಮ್ ಕಪ್‍ನಲ್ಲಿ ಬೇಕ್ ಮಾಡಬಹುದು. ಹೆಚ್ಚು ದೊಡ್ಡ ಕೇಕ್‍ಗಳಿಗೆ ಮಾಡುವಂತೆ, ಸಕ್ಕರೆ ಅಲಂಕಾರ ಮತ್ತು ಹಣ್ಣು ಹಾಗೂ ಕ್ಯಾಂಡಿಯಂತಹ ಇತರ ಕೇಕ್ ಅಲಂಕರಣಗಳನ್ನು ಮಾಡಬಹುದು.
ಒಂದು ಸಾಮಾನ್ಯ್ ಕಪ್‍ಕೇಕ್ ಸಾಧಾರಣ ಗಾತ್ರದ ಕೇಕ್‌ಗಳು ಬಳಸುವ ಮೂಲಭೂತ ಘಟಕಾಂಶಗಳನ್ನೇ ಬಳಸುತ್ತದೆ: ಬೆಣ್ಣೆ, ಸಕ್ಕರೆ, ಮೊಟ್ಟೆ ಮತ್ತು ಹಿಟ್ಟು. ಪದರ ಕೇಕ್‍ಗೆ ಸೂಕ್ತವಾದ ಹೆಚ್ಚು ಕಡಿಮೆ ಯಾವುದೇ ಪಾಕವಿಧಾನವನ್ನು ಕಪ್‍ಕೇಕ್‍ಗಳನ್ನು ಬೇಕ್ ಮಾಡಲು ಬಳಸಬಹುದು. ಕಪ್‍ಕೇಕ್‌ಗಳಿಗೆ ಬಳಸಲಾದ ಕೇಕ್ ಹಿಟ್ಟನ್ನು ರುಚಿಗೊಳಿಸಲಾಗಿರಬಹುದು ಅಥವಾ ಇತರ ಘಟಕಾಂಶಗಳನ್ನು ಕಲಸಲಾಗಿರಬಹುದು, ಉದಾ. ಒಣದ್ರಾಕ್ಷಿ, ಬೆರಿಗಳು, ನಟ್‍ಗಳು ಅಥವಾ ಚಾಕಲೇಟ್ ತುಣುಕುಗಳು.
ಅವುಗಳ ಸಣ್ಣ ಗಾತ್ರವು ಉಷ್ಣವಹನಕ್ಕೆ ಹೆಚ್ಚು ಸಮರ್ಥವಾಗಿರುವುದರಿಂದ, ಕಪ್‍ಕೇಕ್‍ಗಳು ಸಾಧಾರಣ ಪದರವುಳ್ಳ ಕೇಕ್‍ಗಿಂತ ಹೆಚ್ಚು ವೇಗವಾಗಿ ಬೇಕ್ ಆಗುತ್ತವೆ.
ಹೊರಗಿನ ಕೊಂಡಿಗಳು
ವರ್ಗ:ಕೇಕ್‌ಗಳು
ವ್ಯವಹಾರದಲ್ಲಿ ವೃತ್ತಿ ಅವಕಾಶಗಳು
ವ್ಯವಹಾರದಲ್ಲಿ ವೃತ್ತಿ ಅವಕಾಶಗಳು
ಇಂದು ವ್ಯವಹಾರದಲ್ಲಿ ವೃತ್ತಿಜೀವನದ ಅವಕಾಶಗಳು ಅನೇಕ ಇವೆ.ಅವು ಯಾವುದೆ೦ದರೆ ಔದ್ಯೋಗಿಕ ಅವಕಾಶಗಳು, ಒಂದು ಅರ್ಹ ಅಭ್ಯರ್ಥಿಗೆ ಲಭ್ಯವಿದೆ.ನಮಗೆ ಇಂದಿನ ಸ್ಪರ್ಧಾತ್ಮಕ ಜಗತ್ತಿನಲ್ಲಿ ವ್ಯಕ್ತಿಗಳಿಗೆ ಲಭ್ಯವಿರುವ ವ್ಯವಹಾರದಲ್ಲಿ ಪ್ರಮುಖ ವೃತ್ತಿಜೀವನದ ಅವಕಾಶಗಳನ್ನು ಕೆಲವು ಪರಿಗಣಿಸೋಣ.
ಸಣ್ಣ ಪ್ರಮಾಣದ ಕೈಗಾರಿಕೆಗಳ ಅರ್ಥ: ಸಣ್ಣ ಪ್ರಮಾಣದ ಕೈಗಾರಿಕೆಗಳು ಸಣ್ಣ ಪ್ರಮಾಣದಲ್ಲಿ ಆಯೋಜಿಸಿ, ಸಣ್ಣ ಪ್ರಮಾಣದಲ್ಲಿ ಸರಕುಗಳನ್ನು ಉತ್ಪಾದಿಸಲು ಮಾಡಲಾಗುತ್ತದೆ.ಕೆಲಸ ಕಾರ್ಮಿಕರ ಸಂಖ್ಯೆ 50 ಕೆಲಸಗಾರರಿಗಿ೦ತ ಕಡಿಮೆ.ಅವರು ಯಂತ್ರಗಳನ್ನು ಉದ್ಯೋಗಿಸುವರು,ಕಾರ್ಮಿಕರನ್ನು ಬಾಡಿಗೆಗೆ ತೆಗೆದುಕೊ೦ಡು ವಿದ್ಯುತ್ ಸರಬರಾಜು ಬಳಸುತ್ತಾರೆ.ಅವರು ಉತ್ಪಾದನೆ ಮಾಡಲು ಆಧುನಿಕ ತಂತ್ರಗಳನ್ನು ಅಳವಡಿಸಿಕೊ೦ಡಿದ್ದಾರೆ.ಅವರು ಸ್ಥಳೀಯ ಮತ್ತು ದೂರದ ಮಾರುಕಟ್ಟೆಗಳಿ೦ದ ಕಚ್ಚಾ ವಸ್ತುಗಳನ್ನು ತರುತ್ತಾರೆ.ಅವರು ಸ್ಥಳೀಯ, ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ ಮಾರುಕಟ್ಟೆಗಳಿಗಾಗಿ ಸರಕುಗಳನ್ನು ಉತ್ಪಾದನೆ ಮಾಡುತ್ತಾರೆ.ಅವರು ಮುಖ್ಯವಾಗಿ ಪಟ್ಟಣಗಳು ​​ಮತ್ತು ನಗರಗಳಲ್ಲಿ ನೆಲೆಗೊಂಡಿವೆ. ಪೂರಕ ಉದ್ಯಮಗಳು ಸಣ್ಣ ಪ್ರಮಾಣದ ಕೈಗಾರಿಕೆಗಳಲ್ಲಿ ಸೇರಿಕೊ೦ಡಿವೆ.ನಿರ್ಮಾಣ ಕೈಗಾರಿಕೆಗಳು ರೂಪಾಯಿ 75 ಲಕ್ಷ ಬಂಡವಾಳದೊಂದಿಗೆ ಹೊಂದಿರುವ ಉದ್ಯಮಗಳು.ಅವರು ಬೃಹತ್ ಕೈಗಾರಿಕೆಗಳಿಗೆ ಅಗತ್ಯವಿರುವ ಅಂಶಗಳನ್ನು, ಬಿಡಿಭಾಗಗಳನ್ನು ಉತ್ಪಾದಿಸುತ್ತಾರ.ಸಣ್ಣ ಪ್ರಮಾಣದ ಕೈಗಾರಿಕೆಗಳಿಗೆ ಉದಾಹರಣೆಗಳಾವುದೆ೦ದರೆ ಎಂಜಿನಿಯರಿಂಗ್ ಸರಕುಗಳು, ರಾಸಾಯನಿಕಗಳು , ಶೂಗಳು , ಸೈಕಲ್ , ರೇಡಿಯೋ ಸೆಟ್ , ಬ್ಲೇಡ್ಗಳು , ವಿದ್ಯುತ್ ವಸ್ತುಗಳು , ಹೊಲಿಗೆ ಯಂತ್ರಗಳು , ಸಿದ್ಧ ಉಡುಪುಗಳು, ಸಾಬೂನು , ಕಾಗದ ಇತ್ಯಾದಿ.
ಸಣ್ಣ ಪ್ರಮಾಣದ ಕೈಗಾರಿಕೆಗಳನ್ನು ಸ್ಥಾಪನೆ ಮಾಡಲು ಕೇಂದ್ರ ಮತ್ತು ರಾಜ್ಯ ಸರ್ಕಾರಗಳು ನೀಡುತ್ತಿರುವ ವಿವಿಧ ಸೌಲಭ್ಯಗಳು ಯಾವುದೆ೦ದರೆ:
ಸಣ್ಣ ಪ್ರಮಾಣದ ಕೈಗಾರಿಕೆಗಳಲ್ಲಿ ಇತರ ವೃತ್ತಿ ಅವಕಾಶಗಳು:ಉದ್ಯೋಗ ಅಥವಾ ಕೆಲಸ ಅವಕಾಶಗಳಿವೆ.
ಸಣ್ಣ ಪ್ರಮಾಣದ ಕೈಗಾರಿಕೆಗಳಲ್ಲಿ ವ್ಯವಸ್ಥಾಪಕರಿಗೆ ಉದ್ಯೋಗಾವಕಾಶಗಳು ಇವೆ. ಅಲ್ಲಿ ಇಂದು ವ್ಯವಸ್ಥಾಪಕರಿಗೆ ಆಕರ್ಷಕ ಸಂಬಳ ನೀಡಲಾಗುತ್ತಿದೆ.ಸಣ್ಣ ಪ್ರಮಾಣದ ಕೈಗಾರಿಕೆಗಳಲ್ಲಿ ವ್ಯವಸ್ಥಾಪಕರಿಗೆ ಬೇಕಾದ ವ್ಯಕ್ತಿತ್ವ ಚಹರೆಗಳು ಯಾವುದೆ೦ದರೆ:ಉತ್ತಮ ಶಿಕ್ಷಣ,ಕೈಗಾರಿಕಾ ಘಟಕಗಳ ತಾಂತ್ರಿಕ ಜ್ಞಾನ,ಇಂಗ್ಲೀಷ್ ಮತ್ತು ಸ್ಥಳೀಯ ಭಾಷೆಗಳ ಜ್ಞಾನ,ಸರಳತೆ,ಪ್ರಾಮಾಣಿಕತೆ,ಪ್ರಾಮಾಣಿಕತೆ ಮತ್ತು ಪರಿಣಾಮಕಾರಿಯಾಗಿ ಕೆಲಸ.
ಸಣ್ಣ ಪ್ರಮಾಣದ ಕೈಗಾರಿಕೆಗಳಿಗೆ ದೊಡ್ಡ ಸಂಖ್ಯೆಯಲ್ಲಿ ಗುಮಾಸ್ತರುಗಳ ಅಗತ್ಯವಿದೆ.ಸಾಮಾನ್ಯವಾಗಿ,ಯಾವುದೇ ವಿಭಾಗದಲ್ಲಿ ಪದವೀಧರರು ಗುಮಾಸ್ತರುಗಳನ್ನಾಗಿ ಅಪಾಯಿಂಟ್ಮೆಂಟ್ ಮಾಡುವರು.ಅವರೀಗು ಸಹ ಉತ್ತಮ ವೇತನಗಳನ್ನು ನೀಡಲಾಗುತ್ತದೆ.ಸಣ್ಣ ಪ್ರಮಾಣದ ಕೈಗಾರಿಕೆಗಳಲ್ಲಿ ಗುಮಾಸ್ತರುಗಳಿಗೆ ಬೇಕಾದ ಗುಣಗಳು ಯಾವುದೆ೦ದರೆ: ಉತ್ತಮ ಶಿಕ್ಷಣ, ಬುಕ್ ಕೀಪಿಂಗ್ ಮತ್ತು ಕಚೇರಿ ಪತ್ರವ್ಯವಹಾರದ ಜ್ಞಾನ , ಸಂವಹನ ಕೌಶಲ್ಯ,ಎಲ್ಲಾ ರೀತಿಯ ಜನರೊಡನೆ ವ್ಯವಹರಿಸುವ ಸಾಮರ್ಥ್ಯ, ಸಮರ್ಥವಾಗಿ ಕೆಲಸ , ಪ್ರಾಮಾಣಿಕತೆ , ಇಂಗ್ಲೀಷ್ ಮತ್ತು ಸ್ಥಳೀಯ ಭಾಷೆಯ ಜ್ಞಾನ.
ವಿದೇಶಿ ವ್ಯಾಪಾರದ ಅರ್ಥ:ಇದು ಎರಡು ದೇಶಗಳ ನಡುವೆ ಆಗುವ ವ್ಯಾಪಾರ.ವಿದೇಶಿ ವ್ಯಾಪಾರದ ಎರಡು ಬಗ್ಗೆಗಳು ಯಾವುದೆ೦ದರೆ ಆಮದು ವ್ಯಾಪಾರ ಮತ್ತು ರಫ್ತು ವ್ಯಾಪಾರ.ರಫ್ತು ವ್ಯಾಪಾರದಲ್ಲಿ ವಿದೇಶಿ ರಾಷ್ಟ್ರ ಅಥವಾ ದೇಶಗಳಿಗೆ ಸ್ವದೇಶಿ ಸರಕುಗಳ ಮಾರಾಟ ಮಾಡುವುದೆ೦ದು ಅರ್ಥ.ಆಮದು ವ್ಯಾಪಾರ ಯೆ೦ದರೆ ಮನೆಬಳಕೆಗೆಗಾಗಿ ವಿದೇಶಿ ಸರಕುಗಳನ್ನು ಖರೀದಿಸಲು ಯೆ೦ದು ಅರ್ಥ.
ರಫ್ತು ವ್ಯಾಪಾರದಲ್ಲಿ ಲಭ್ಯವಿರುವ ವಿವಿಧ ವೃತ್ತಿ ಅವಕಾಶಗಳಾವುದೆ೦ದರೆ:
ಭಾರತ ಸರ್ಕಾರ ರಫ್ತುದಾರರಿಗೆ ವಿವಿಧ ರೀತಿಯ ನೆರವು ನೀಡಿದ್ದಾರೆ.ರಫ್ತುದಾರರಿಗೆ ಸರ್ಕಾರ ನೀಡುವ ವಿವಿಧ ಸೌಲಭ್ಯಗಳು ಯಾವುದೆ೦ದರೆ:
ರಫ್ತು ವ್ಯಾಪಾರ ಸಫಲವಾಗಲು ಕೆಳಗಿನ ವ್ಯಕ್ತಿತ್ವ ಚಹರೆಗಳು ರಫ್ತುದಾರರಿಗೆ ಅಗತ್ಯವಿದೆ:
ವಿದೇಶಿ ವ್ಯಾಪಾರದ ಸಂಪೂರ್ಣ ಜ್ಞಾನ, ರಫ್ತು ನಿಯಮಗಳು ಮತ್ತು ರಫ್ತು ವಿಧಾನಗಳ ಸಂಪೂರ್ಣ ಜ್ಞಾನ,ಇಂಗ್ಲೀಷ್ ಭಾಷೆಯ ಜ್ಞಾನ, ಒಂದು ಅಥವಾ ಎರಡು ವಿದೇಶಿ ಭಾಷೆಗಳ ಜ್ಞಾನ,ಕೌಶಲ್ಯ ಜ್ಞಾನ,ಸಮಗ್ರತೆ,ಸಂವಹನ ಕೌಶಲ್ಯ ಮತ್ತು ಎಲ್ಲಾ ರೀತಿಯ ಜನರನ್ನು ಎದುರಿಸಲು ಸಾಮರ್ಥ್ಯ ಇರ ಬಯಸುವರು.
ದೊಡ್ಡ ರಫ್ತು ವ್ಯಾಪಾರ ಮನೆಗಳು ರಫ್ತು ನಿರ್ವಹಣಾಧಿಕಾರಿಗಳಾಗಿ ಜನರಿಗೆ ಉದ್ಯೋಗಾವಕಾಶಗಳು ಒದಗಿಸತ್ತಾರೆ.ನಿರ್ವಾಹಕರು ನೌಕರರಿಗೆ ಪ್ರಚಾರ ಮತ್ತು ಸರಕುಗಳ ರಫ್ತು ಸಂಪರ್ಕ ಮತ್ತು ಎಲ್ಲಾ ಕಾರ್ಯಗಳ ನಿರ್ವಹಣೆಯ ಕಳವಳವಿದೆ.ರಫ್ತು ವ್ಯಾಪಾರದ ಸಂಪೂರ್ಣ ಜ್ಞಾನ ಇರುವ ಜನರಿಗೆ ರಫ್ತು ವ್ಯವಸ್ಥಾಪಕರ ಕೆಲಸಕ್ಕೆ ಆದ್ಯತೆ ನೀಡಲಾಗಿದೆ.ರಫ್ತು ವ್ಯವಸ್ಥಾಪಕರಿಗೆ ಆಕರ್ಷಕ ವೇತನಗಳನ್ನು ನೀಡಲಾಗುತ್ತದೆ.ಉತ್ತಮ ಶಿಕ್ಷಣ, ರಫ್ತು ನಿಯಂತ್ರಣ ಮತ್ತು ಕಾರ್ಯವಿಧಾನಗಳು, ಇಂಗ್ಲೀಷ್ ಜ್ಞಾನ , ಒಂದು ಅಥವಾ ಎರಡು ವಿದೇಶಿ ಭಾಷೆಗಳ ಜ್ಞಾನ , ಸರಳತೆ, ಪ್ರಾಮಾಣಿಕತೆ ಇವುಗಳು ರಫ್ತು ವ್ಯವಸ್ಥಾಪಕರಿಗೆ ಅಗತ್ಯವಿರುವ ವ್ಯಕ್ತಿತ್ವ ಚಹರೆಗಳು.
ಆಮದು ವ್ಯಾಪಾರದಲ್ಲಿ ವೃತ್ತಿ ಅವಕಾಶಗಳು ಹಲವಾರು ಇವೆ:
ಭಾರತ ವಿದೇಶಗಳಿಗೆ ದೊಡ್ಡ ಬಂಡವಾಳದ ಸರಕುಗಳ ಪ್ರಮಾಣವನ್ನು,ಪೆಟ್ರೋಲ್,ಕೈಗಾರಿಕಾ ಕಚ್ಚಾವಸ್ತುಗಳು ಮತ್ತಿತರ ವಸ್ತುಗಳನ್ನು ಆಮದು ಮಾಡುತ್ತದೆ.ಇದರ ಅರ್ಥ ಏನೆ೦ದರೆ ಆಮದು ವ್ಯವಹಾರವನ್ನು ಸ್ಥಾಪಿಸಲು ವಿಶಾಲವಾದ ಅವಕಾಶಗಳು ಇವೆ.ವ್ಯಾಪಾರ ಮತ್ತು ಸಾಕಷ್ಟು ಬಂಡವಾಳದ ಯೋಗ್ಯತೆ ಇರುವ ಜನರಿಗೆ ಆಮದು ವ್ಯಾಪಾರ ಪ್ರಾರಂಭಿಸಬಹುದು ಮತ್ತು ಉತ್ತಮ ಲಾಭ ಮಾಡಬಹುದು. ಆಮದು ವ್ಯಾಪಾರ ಮಾಡುವ ಜನರಿಗೆ ಅಗತ್ಯವಿರುವ ಗುಣಗಳಾವುದೆ೦ದರೆ ವ್ಯಾಪಾರ ಕೌಶಲ್ಯ, ವಿದೇಶಿ ವ್ಯಾಪಾರದ ಜ್ಞಾನ , ಇಂಗ್ಲೀಷ್ , ಸಾಕಷ್ಟು ಬಂಡವಾಳ , ಸಮಗ್ರತೆ ಮತ್ತು ಪ್ರಾಮಾಣಿಕತೆ ಇರುವುದು.
ಮಾರ್ಕೆಟಿಂಗ್ನಲ್ಲಿ ವೃತ್ತಿ ಅವಕಾಶಗಳು
ಮಾರ್ಕೆಟಿಂಗ್ ಕಾರ್ಯಗಳಾವುದೆ೦ದರೆ ಖರೀದಿ ಮತ್ತು ಜೋಡಣೆ, ಮಾರಾಟ , ಸಾಗಾಣಿಕೆ, ಸಂಗ್ರಹ ಮತ್ತು ಶೇಖರಣೆ, ಗುಣಮಟ್ಟದ ಮತ್ತು ಶ್ರೇಯಾಂಕ , ಪ್ಯಾಕಿಂಗ್ ಮತ್ತು ಪ್ಯಾಕೇಜಿಂಗ್ , ಹಣಕಾಸು , ಜಾಹೀರಾತು , ವ್ಯಾಪಾರ ತಂತ್ರ , ಅಪಾಯ ಹೊಂದಿರುವ , ಮಾರುಕಟ್ಟೆಯ ಸಂಶೋಧನೆ.
ವಿತರಣೆ ಕ್ಷೇತ್ರದಲ್ಲಿ ಸ್ವಯಂ ಉದ್ಯೋಗಕ್ಕೆ ಅವಕಾಶಗಳಿವೆ.ಈ ಕ್ಷೇತ್ರದಲ್ಲಿ ಜನರು ಸಗಟು ಅಥವಾ ಚಿಲ್ಲರೆ ಚಟುವಟಿಕೆಗಳನ್ನು ಅಥವಾ ವಾಣಿಜ್ಯ ಏಜೆಂಟ್ಗಳಾಗಿ ಕೆಲಸ ಸಾಗಿಸುವರು.ಸಂಗ್ರಹ ಪ್ರದೇಶದಲ್ಲಿ ಜನರು ಗೋದಾಮಿನ ಕೀಪರ್ ಆಗಿ ಕಾರ್ಯನಿರ್ವಹಿಸಬಲ್ಲರು.ಜಾಹೀರಾತುವಿನ ಕ್ಷೇತ್ರದಲ್ಲಿ, ಜನರು ಜಾಹೀರಾತು ಸಂಸ್ಥೆಗಳಲ್ಲಿ ಕಾರ್ಯನಿರ್ವಹಿಸಬಲ್ಲರು.ವ್ಯಾಪಾರ ಕೌಶಲ್ಯ ಮತ್ತು ಆಸಕ್ತಿ ಇರುವ ವ್ಯಕ್ತಿಗೆ ಮಾರ್ಕೆಟಿಂಗ್ನ ವಿವಿಧ ಕ್ಷೇತ್ರಗಳಲ್ಲಿ ಸ್ವಯಂ ಉದ್ಯೋಗಾವಕಾಶಗಳನ್ನು ಪಡೆಯುವುದು ಸುಲಭ.ಮಾರ್ಕೆಟಿಂಗ್ ಕ್ಷೇತ್ರಗಳಲ್ಲಿ ಸ್ವಯಂ ಉದ್ಯೋಗಕ್ಕೆ ಅಗತ್ಯವಿರುವ ವ್ಯಕ್ತಿತ್ವ ಚಹರೆಗಳಾವುದೆ೦ದರೆ ವ್ಯಾಪಾರದ ಜ್ಞಾನ,ಸಾಮಾನ್ಯ ಶಿಕ್ಷಣ , ಎಲ್ಲಾ ರೀತಿಯ ಜನರೊಡನೆ ಚಲಿಸುವ ಸಾಮರ್ಥ್ಯವಿರುವ ಜ್ಞಾನ ,  ಪರಿಣಾಮಕಾರಿಯಾಗಿ ಕೆಲಸ ಮಾಡುವ ಸಾಮರ್ಥ್ಯ, ಜನರನ್ನು ಸಂಪರ್ಕಿಸುವುದು , ಪ್ರಾಮಾಣಿಕತೆ, ವ್ಯಾಪಾರ ಸಮಗ್ರತೆ ಇತ್ಯಾದಿ.
ಮಾರ್ಕೆಟಿಂಗ್ ಚಟುವಟಿಕೆಗಳಲ್ಲಿ ಬಹುತೇಕ ಕಾರ್ಯನಿರ್ವಾಹಕರ ಅಗತ್ಯವಿದೆ.ಅವು ಯಾರೆ೦ದರೆ ಖರೀದಿ ಮಾಡುವ ಅಧಿಕಾರಿ,ಮಾರಾಟ ಅಧಿಕಾರಿ,ಜಾಹೀರಾತು ವ್ಯವಸ್ಥಾಪಕ,ಹಣಕಾಸು ವ್ಯವಸ್ಥಾಪಕ ಇತ್ಯಾದಿ.ಅಧಿಕಾರಿಗಳಿಗೆ ಬೇಕಾದ ವ್ಯಕ್ತಿತ್ವ ಚಹರೆಗಳಾವುದೆ೦ದರೆ ಮಾರ್ಕೆಟಿಂಗ್ನ ವಿವಿಧ ಅಂಶಗಳನ್ನು ಜ್ಞಾನ,ವಿಶ್ಲೇಷಣಾತ್ಮಕ ಮನಸ್ಸು, ಜಾಣತನ , ರಾಜತಾಂತ್ರಿಕ, ಅಧೀನರನ್ನು ಪ್ರೇರೆಪಿಸುವ ಸಾಮರ್ಥ್ಯ, ಎಲ್ಲಾ ರೀತಿಯ ಜನರೊಡನೆ ಚಲಿಸುವ ಸಾಮರ್ಥ್ಯ, ಇತರರೊಂದಿಗೆ ಸಂವಹನ ಮಾಡುವ ಸಾಮರ್ಥ್ಯವನ್ನು , ಸರಿಯಾದ ನಿರ್ಧಾರಗಳನ್ನು ತೆಗೆದುಕೊಳ್ಳುವ ಸಾಮರ್ಥ್ಯವನ್ನು , ಸಮರ್ಥ ಕೆಲಸ , ಪ್ರಾಮಾಣಿಕತೆಯಿ೦ದ ನಿರ್ಧಾರಗಳನ್ನು ತೆಗೆದುಕೊಳ್ಳುವ ಸಾಮಾರ್ಥ್ಯವನ್ನು ಹೊ೦ದಿರ ಬೇಕು.
ವ್ಯಾಪಾರೋದ್ಯಮ ಸಂಶೋಧನೆಯಲ್ಲಿ ಒಳಗೊಂಡಿರುವ ಸಂಶೋಧನಾ ಸಹಾಯಕರು ಮಾರ್ಕೆಟಿಂಗ್ ಪರಿಸ್ಥಿತಿಗಳನ್ನು ಅಧ್ಯಯನ ಮಾಡುವ ಅಗತ್ಯವಿದೆ, ಅವರು ಫ್ಯಾಶನ್ ಮತ್ತು ಶೈಲಿಗಳಲ್ಲಿ ಆಗುವ ಬದಲಾವಣೆಗಳನ್ನು ತಿಳಿದುಕೊಳ್ಳ ಬೇಕು ಮತ್ತು ಗ್ರಾಹಕರಿಗೆ ಏನು ಇಷ್ಟ ಏನು ಇಷ್ಟವಾಗುವುದಿಲ್ಲ ಯೆ೦ದು ತಿಳಿದುಕೊಳ್ಳಬೇಕು.ಇದರ ನಂತರ ಮಾರಾಟಗಾರಿಕೆಯ ಕಾರ್ಯತಂತ್ರಗಳಲ್ಲಿ, ವಿನ್ಯಾಸದಲ್ಲಿ ಸಲಹೆ ಮತ್ತು ಬದಲಾವಣೆಗಳನ್ನು ಸೂಚಿಸ ಬೇಕು. ಸಂಶೋಧನಾ ಸಹಾಯಕರು ಸಂಶೋಧನೆಯನ್ನು ಸೃಜನಶೀಲ ಜಾಹೀರಾತುವಿನಲ್ಲಿ ಅ೦ದರೆ ಜಾಹೀರಾತು ಸಂದೇಶದಲ್ಲಿ ಮತ್ತು ಜಾಹೀರಾತು ಮಾಧ್ಯಮಗಳಲ್ಲಿ ಮಾಡ ಬೇಕು.ಏಕೆ೦ದರೆ ಜಾಹೀರಾತನ್ನು ಜನಪ್ರಿಯ ಮತ್ತು ಯಶಸ್ವಿ ಮಾಡಲು.ಸಂಶೋಧನಾ ಸಹಾಯಕರು ಕಷ್ಟವಾದ ಕೆಲಸವನ್ನು ನಿರ್ವಹಿಸುತ್ತಾರೆ.ಅವರು ಸೃಜನಶೀಲ ಕೆಲಸ ಮಾಡುತ್ತಾರೆ.ಆದ್ದರಿಂದ ಅವರಿಗೆ ಉತ್ತಮ ಸಂಬಳ ನೀಡಲಾಗುತ್ತದೆ. ಸಾಮಾನ್ಯವಾಗಿ ವ್ಯವಹಾರ ಆಡಳಿತದಲ್ಲಿ ಪದವೀಧರರು ಮತ್ತು ಸ್ನಾತಕೋತ್ತರ ಪದವೀಧರರನ್ನು ಈ ಉದ್ಯೋಗಕ್ಕೆ ಆದ್ಯತೆ ನೀಡುತ್ತಾರೆ.ಸಂಶೋಧನಾ ಸಹಾಯಕರಿಗೆ ಬೇಕಾದ ವ್ಯಕ್ತಿತ್ವ ಚಹರೆಗಳು ಯಾವುದೆ೦ದರೆ ಮಾರಾಟಗಾರಿಕೆ ಚಟುವಟಿಕೆಗಳ ಜ್ಞಾನ, ವ್ಯಾಪಾರೋದ್ಯಮ ಸಂಶೋಧನೆ, ಸೃಜನಶೀಲ ಜಾಹೀರಾತು ಕೌಶಲ್ಯವನ್ನು ಅಂಕಿಅಂಶಗಳು ಜ್ಞಾನ , ಪರಿಶ್ರಮ , ಉತ್ತಮ ಆರೋಗ್ಯ , ಪ್ರಾಮಾಣಿಕತೆ , ಕಲ್ಪನೆಯ ಮನಸ್ಸು , ಜನರೊಡನೆ ಸಂವಹನ ಮಾಡುವ ಸಾಮರ್ಥ್ಯ ಇರ ಬೇಕು.
ವ್ಯಾಪಾರ ತಂತ್ರ ಕ್ಷೇತ್ರದಲ್ಲಿ ಮಾರಾಟ ಪ್ರತಿನಿಧಿಗಳು ಎಂದು ವೃತ್ತಿ ಅವಕಾಶಗಳಿವೆ.ಈ ದಿನಗಳಲ್ಲಿ ಎಲ್ಲಾ ಕಂಪನಿಗಳು ದೊಡ್ಡದೇ ಆಗಿರಲಿ ಅಥವಾ ಸಣ್ಣದೇ ಆಗಿರಲಿ ಮಾರಾಟ ಪ್ರತಿನಿಧಿಗಳನ್ನು ಒಂದು ದೊಡ್ಡ ಸಂಖ್ಯೆಯಲ್ಲಿ ನೇಮಕ ಮಾಡಿಕೊಳ್ಳುತ್ತಾರೆ.ಮಾರಾಟ ಪ್ರತಿನಿಧಿಗಳು ಸಗಟು, ವಿತರಕರು ಮತ್ತು ಗ್ರಾಹಕರನ್ನು ಕರೆ ಮಾಡಿ ತಮ್ಮ ಸಂಸ್ಥೆಗಳ ಉತ್ಪನ್ನಗಳ ಶ್ರೇಷ್ಠತೆಯ ಬಗ್ಗೆ ಅವರಿಗೆ ಮನವರಿಕೆ ಮಾಡುತ್ತಾರೆ.ಮಾರಾಟ ಪ್ರತಿನಿಧಿಗಳಿಗೆ ಉತ್ತಮ ಸಂಬಳ ಮತ್ತು ಆಕರ್ಷಕ ಆಯೋಗದ ನೀಡಲಾಗುತ್ತದೆ.ಸಾಮಾನ್ಯವಾಗಿ ಯಾವುದೇ ವಿಭಾಗದಲ್ಲಿ ಪದವೀಧರರು ಮತ್ತು ಸ್ನಾತಕೋತ್ತರ ಪದವೀಧರರು ಮಾರಾಟ ಪ್ರತಿನಿಧಿಗಳಾಗಿ ನೇಮಿಸಲಾಗುತ್ತದೆ.ಮಾರಾಟ ಪ್ರತಿನಿಧಿಗಳಿಗೆ ಬೇಕಾದ ವ್ಯಕ್ತಿತ್ವ ಚಹರೆಗಳು ಯಾವುದೆ೦ದರೆ ಉತ್ತಮ ಆರೋಗ್ಯ, ಪರಿಶ್ರಮ , ಇತರರೊಂದಿಗೆ ಸಂವಹನ ಮಾಡುವ ಸಾಮರ್ಥ್ಯ  , ಮಾರ್ಕೆಟಿಂಗ್ನ್ ಜ್ಞಾನ, ಪ್ರಾಮಾಣಿಕತೆ ಇತ್ಯಾದಿ.
ನಿಜವಾದ ಮಾರಾಟ ಕ್ಷೇತ್ರದಲ್ಲಿ ಕೌಂಟರ್ ಮಾರಾಟಗಾರನ ಅಗತ್ಯವಿದೆ.ದೊಡ್ಡ ಸಂಸ್ಥೆಗಳಲ್ಲಿ ಒಂದು ದೊಡ್ಡ ಸಂಖ್ಯೆಯಲ್ಲಿ ಕೌಂಟರ್ ಮಾರಾಟಗಾರನ್ನು ನೇಮಕ ಮಾಡುತ್ತಾರೆ.ಕೌಂಟರ್ ಮಾರಾಟಗಾರರು ನಿಜವಾದ ಮಾರಾಟದಲ್ಲಿ ಕಳವಳರಾಗಿದ್ದಾರೆ.ಕೆಲವು ಸಾಮಾನ್ಯ ಶಿಕ್ಷಣ ಇದ್ದ ಜನರಿಗೆ ಉತ್ತಮ ಕೌಂಟರ್ ಮಾರಾಟಗಾರನನ್ನಾಗಿ ಕಾರ್ಯನಿರ್ವಹಿಸಬಲ್ಲರು.ಆದರೆ,ಉತ್ತಮ ಶಿಕ್ಷಣ ಇರುವ ಯುವ ಜನರು ಉತ್ತಮ ಕೌಂಟರ್ ಮಾರಾಟಗಾರನ್ನಾಗಿ ಕೆಲಸ ಮಾಡುತ್ತಾರೆ.ಕೌಂಟರ್ ಮಾರಾಟಗಾರನಿಗೆ ಬೇಕಾದ ವ್ಯಕ್ತಿತ್ವ  ಚಹರೆಗಳು ಯಾವುದೆ೦ದರೆ ಒಳ್ಳೆಯ ನೋಟವನ್ನು ಹೊ೦ದಿರ ಬೇಕು, ಆಹ್ಲಾದಕರ ಸ್ವಭಾವ , ಸ್ವಾರಸ್ಯ ,  ಎಲ್ಲಾ ರೀತಿಯ ಜನರೊಡನೆ ವ್ಯವಹರಿಸುವ ಸಾಮರ್ಥ್ಯವನ್ನು ಹೊ೦ದಿರ ಬೇಕು , ಸಂವಹನ  ಸಾಮರ್ಥ್ಯ, ಸ್ಥಳೀಯ ಭಾಷೆ ಮತ್ತು ಇಂಗ್ಲೀಷ್ ಭಾಷೆಯ ಜ್ಞಾನ,ಉಪಯುಕ್ತ ವರ್ತನೆ , ಪ್ರಾಮಾಣಿಕತೆ , ಉತ್ತಮ ಆರೋಗ್ಯ ಇತ್ಯಾದಿ.
ಜಾಹೀರಾತು ವಿಭಾಗದ ಸೃಜನಶೀಲ ವಿಭಾಗದಲ್ಲಿ ಛಾಯಾಗ್ರಾಹಕರಿಗೆ ವೃತ್ತಿ ಅವಕಾಶಗಳನ್ನು ನೀಡುತ್ತದೆ.ಛಾಯಾಗ್ರಾಹಕ ಉತ್ಪನ್ನಗಳ ಛಾಯಾಚಿತ್ರಗಳನ್ನು ತೆಗೆದುಕೊಂಡು ಕೆಲಸ ನಿಭಾಯಿಸುತ್ತಾರೆ.ಸೃಜನಶೀಲ ಛಾಯಾಗ್ರಾಹಕರಿಗೆ ಉತ್ತಮ ಸಂಬಳ ನೀಡಲಾಗುತ್ತದೆ.ಛಾಯಾಗ್ರಹಣದಲ್ಲಿ ಉತ್ತಮವಿರುವ ವ್ಯಕ್ತಿಗಳು ಛಾಯಾಗ್ರಾಹಕನಾಗಿ ನೇಮಿಸಲಾಗುತ್ತದೆ.ಛಾಯಾಗ್ರಾಹಕರಿಗೆ ಅಗತ್ಯವಿರುವ ವೈಯಕ್ತಿಕ ಗುಣಗಳು ಯಾವುದೆ೦ದರೆ ಛಾಯಾಗ್ರಹಣದ ಉತ್ತಮ ಜ್ಞಾನ, ಉತ್ತಮ ಕಲ್ಪನೆ, ಪ್ರಾಮಾಣಿಕತೆ, ದಕ್ಷತೆಯಿಂದ ಕೆಲಸ , ಮಾರ್ಕೆಟಿಂಗ್ ಪರಿಸ್ಥಿತಿ ಜ್ಞಾನ ಇತ್ಯಾದಿ.
ವ್ಯಾಪಾರೋದ್ಯಮದ ವಿವಿಧ ವಿಭಾಗಗಳಲ್ಲಿ ಕಚೇರಿ ಗುಮಾಸ್ತರುಗಳಾಗಿ ವೃತ್ತಿ ಅವಕಾಶಗಳಿವೆ.ಕಚೇರಿ ಗುಮಾಸ್ತರು ಕಚೇರಿ ವಾಡಿಕೆ, ಬುಕ್ ಕೀಪಿಂಗ್ ಇತ್ಯಾದಿ ಕೆಲಸಗಳನ್ನು ನೋಡಿಕೊಳ್ಳುತ್ತಾರೆ.ಉತ್ತಮ ಸಂಸ್ಥೆಗಳು ಕಚೇರಿ ಗುಮಾಸ್ತರಿಗೆ ಆಕರ್ಷಕ ಸಂಬಳ ಪಾವತಿ ನೀಡುತ್ತಾರೆ.ಸಾಮಾನ್ಯವಾಗಿ ಯಾವುದೇ ವಿಭಾಗದಲ್ಲಿ ಪದವಿದಾರರು ಕಚೇರಿ ಗುಮಾಸ್ತರ ಹುದ್ದೆಗೆ ಆದ್ಯತೆ ನೀಡಲಾಗುತ್ತದೆ.ಕಚೇರಿ ಗುಮಾಸ್ತರಿಗೆ ಬೇಕಾದ ವ್ಯಕ್ತಿತ್ವ ಚಹರೆಗಳ ಯಾವುದೆ೦ದರೆ ಸಂಖ್ಯಾತ್ಮಕ ಸಾಮರ್ಥ್ಯ, ಕಚೇರಿ ದಿನಚರಿಯ ಜ್ಞಾನ , ಪುಸ್ತಕ ಕೀಪಿಂಗ್ನ್ ಜ್ಞಾನ, ಸಹೋದ್ಯೋಗಿಗಳೊಡನೆ ಕೆಲಸ ಮಾಡುವ ಸಾಮರ್ಥ್ಯ, ಪ್ರಾಮಾಣಿಕತೆ ಇತ್ಯಾದಿ.
ಸಾರಿಗೆ ವೃತ್ತಿ ಅವಕಾಶಗಳು ರಸ್ತೆ ಸಾರಿಗೆಯಲ್ಲಿ ವಿವಿಧ ವೃತ್ತಿ ಅವಕಾಶಗಳು: ಸಾರಿಗೆ ಉದ್ಯಮಗಳ ಮಾಲೀಕರರೆಗೆ ಅಗತ್ಯ ಗುಣಗಳನ್ನು
ರೈಲ್ವೆ ಸಾರಿಗೆಯಲ್ಲಿ ವೃತ್ತಿ ಅವಕಾಶಗಳು: ವಯಸ್ಸು 21 ಮತ್ತು 28 ಯಾವುದೇ ಭಾರತಿ ರೈಲ್ವೆ ಸೇವೆ ಪರೀಕ್ಷೆಗೆ ಕಾಣಿಸಿಕೊಳ್ಳಬಹುದು,ಮತ್ತು ಪರೀಕ್ಷೆಯಲ್ಲಿ ತೇರ್ಗಡೆಯಾದ ನಂತರ ಭಾರತೀಯ ರೈಲ್ವೆ ಸೇವೆ ಸೇರಬಹುದು.ಭಾರತೀಯ ರೈಲ್ವೆ ಸೇವೆ ಪರೀಕ್ಷೆ ಎರಡು ಪರೀಕ್ಷೆ ಒಳಗೊಂಡಿದೆ ಪೂರ್ವಭಾವಿ ಪರೀಕ್ಷೆ ಮತ್ತು ಮುಖ್ಯ ಪರೀಕ್ಷೆ .ಭಾರತೀಯ ರೈಲ್ವೆ ಸೇವೆಗೆ ನೇಮಕವದ ವ್ಯಕ್ತಿಗಲಿಗೆ ಚೆನ್ನಾಗಿ ಸಂಬಳ ನೀಡಲಾಗುತ್ತದೆ. ವಾಯು ಸಾರಿಗೆ ವೃತ್ತಿ ಅವಕಾಶಗಳು ಒದಗಿಸುತ್ತದೆ.
ವಾಯು ಸಾರಿಗೆ ವೃತ್ತಿ ಅವಕಾಶಗಳು:
ವಿಮೆ ವೃತ್ತಿ ಅವಕಾಶಗಳು:ವಿಮೆ ವ್ಯಾಪಾರ, ಕಂಪನಿಗಳು ಮತ್ತು ಸಂಸ್ಥೆಗಳು ಮೂಲಕ ಮಾಡಲಾಗುತ್ತದೆ.
ಲಕ್ಷ್ಮೀ ಪೂಜೆ
ಲಕ್ಷ್ಮೀ ಪೂಜೆ ಇದು ಹಿಂದೂ ಧಾರ್ಮಿಕ ಹಬ್ಬವಾಗಿದ್ದು ಇದು ಕಾರ್ತಿಕ ಅಮಾವಾಸ್ಯೆಯಂದು  ವಿಕ್ರಮ ಸಂವತ್ಸರದ  ಹಿಂದೂ ಕ್ಯಾಲೆಂಡರ್‍ನ  ದೀಪಾವಳಿಯ ಮೂರನೇ ದಿನದಂದು ಬರುತ್ತದೆ.  ಇದನ್ನು ದೀಪಾವಳಿಯ ಮುಖ್ಯ ಹಬ್ಬದ ದಿನವೆಂದು ಪರಿಗಣಿಸಲಾಗುತ್ತದೆ. ಅಸ್ಸಾಂ, ಬಂಗಾಳ, ಮತ್ತು ಒಡಿಶಾದಲ್ಲಿ ಈ ಪೂಜೆಯನ್ನು ವಿಜಯ ದಶಮಿಯ ೫ ದಿನಗಳ ನಂತರ ಆಚರಿಸಲಾಗುತ್ತದೆ.
ದಂತಕಥೆಯ ಪ್ರಕಾರ, ಸಂಪತ್ತು, ಸಮೃದ್ಧಿ, ಐಶ್ವರ್ಯ ಮತ್ತು ಅದೃಷ್ಟದ ದೇವತೆಯಾದ ಲಕ್ಷ್ಮಿ ಮತ್ತು ಭಗವಾನ್ ವಿಷ್ಣುವಿನ ಪತ್ನಿ, ತನ್ನ ಭಕ್ತರನ್ನು ಭೇಟಿ ಮಾಡುತ್ತಾಳೆ. ಪ್ರತಿಯೊಬ್ಬರಿಗೂ ಉಡುಗೊರೆಗಳನ್ನು ಮತ್ತು ಆಶೀರ್ವಾದವನ್ನು ನೀಡುತ್ತಾಳೆ. ದೇವಿಯನ್ನು ಸ್ವಾಗತಿಸಲು ಭಕ್ತರು ತಮ್ಮ ಮನೆಗಳನ್ನು ಸ್ವಚ್ಛಗೊಳಿಸುತ್ತಾರೆ ಮತ್ತು ಅವುಗಳನ್ನು ದೀಪಗಳಿಂದ ಅಲಂಕರಿಸುತ್ತಾರೆ. ಸಿಹಿತಿಂಡಿಗಳು ಮತ್ತು ಭಕ್ಷ್ಯಗಳನ್ನು ನೈವೇದ್ಯವಾಗಿ ತಯಾರಿಸುತ್ತಾರೆ. ಲಕ್ಷ್ಮಿಯು ಎಷ್ಟು ಸಂತೋಷವಾಗಿರುತ್ತಾಳೆಯೋ ಅಷ್ಟು ಕುಟುಂಬಕ್ಕೆ ಆರೋಗ್ಯ ಮತ್ತು ಸಂಪತ್ತನ್ನು ಕರುಣಿಸುತ್ತಾಳೆ ಎಂದು ಭಕ್ತರು ನಂಬುತ್ತಾರೆ.
ಅಸ್ಸಾಂ, ಒಡಿಶಾ ಮತ್ತು ಬಂಗಾಳದ ಕೆಲವು ಭಾಗಗಳಲ್ಲಿ ಲೋಕಿ ಪೂಜೆ ಅಥವಾ ಲಕ್ಷ್ಮಿ ಪೂಜೆ (ಲಕ್ಷ್ಮಿ ಪೂಜೆ) ಅಶ್ವಿನಿ ಪೂರ್ಣಿಮಾ ದಿನದಂದು ವಿಜಯ ದಶಮಿಯ ನಂತರದ ಹುಣ್ಣಿಮೆಯ ದಿನದಂದು ಅಶ್ವಿನಿ೯ ತಿಂಗಳಿನಂದು ನಡೆಸಲಾಗುತ್ತದೆ. ಈ ಪೂಜೆಯನ್ನು ಕೋಜಗೋರಿ ಲೋಕಿ ಪೂಜೆ ಎಂದೂ ಕರೆಯುತ್ತಾರೆ. ಮಹಿಳೆಯರು ತಮ್ಮ ಮನೆಯನ್ನು ಸ್ವಚ್ಛಗೊಳಿಸಿದ ನಂತರ ಮತ್ತು ತಮ್ಮ ಮನೆಯ ನೆಲವನ್ನು ಅಲ್ಪೋನಾ ಅಥವಾ ರಂಗೋಲಿಯಿಂದ ಅಲಂಕರಿಸಿದ ನಂತರ ಸಂಜೆ ಲಕ್ಷ್ಮಿ ದೇವಿಯನ್ನು ಪೂಜಿಸುತ್ತಾರೆ. ಪೂಜೆಯ ಅಂಗವಾಗಿ ಮನೆಯನ್ನು ಅಲಂಕರಿಸಲು ಮತ್ತು ಸ್ವಚ್ಛಗೊಳಿಸುವಲ್ಲಿ ಕುಟುಂಬದ ಎಲ್ಲಾ ಸದಸ್ಯರು ಭಾಗವಹಿಸುವ ಮೂಲಕ ಸಂಜೆ ಇದನ್ನು ಆಚರಿಸಲಾಗುತ್ತದೆ.
ಆಚರಣೆಗಳು
link=//upload.wikimedia.org/wikipedia/commons/thumb/9/99/The_Rangoli_of_Lights.jpg/250px-The_Rangoli_of_Lights.jpg|thumb|250x250px| ದೀಪಗಳ [[ರಂಗವಲ್ಲಿ|ರಂಗೋಲಿ]]
ಭಾರತದಲ್ಲಿ
ಲಕ್ಷ್ಮಿ ಪೂಜೆಯ ರಾತ್ರಿ ಭೂಮಿಯಲ್ಲಿ ಸಂಚರಿಸುತ್ತಾಳೆ ಎಂದು ನಂಬಲಾಗಿದೆ. ಲಕ್ಷ್ಮಿ ಪೂಜೆಯ ಸಂಜೆ, ಜನರು ಲಕ್ಷ್ಮಿಯನ್ನು ಸ್ವಾಗತಿಸಲು ತಮ್ಮ ಬಾಗಿಲು ಮತ್ತು ಕಿಟಕಿಗಳನ್ನು ತೆರೆಯುತ್ತಾರೆ ಮತ್ತು ಅವಳನ್ನು ಆಹ್ವಾನಿಸಲು ತಮ್ಮ ಕಿಟಕಿಗಳು ಮತ್ತು ಬಾಲ್ಕನಿ ಗೋಡೆಗಳ ಮೇಲೆ ದೀಪಗಳನ್ನು ಇಡುತ್ತಾರೆ.
ಸಂಜೆ ಸಮೀಪಿಸುತ್ತಿದ್ದಂತೆ ಜನರು ಹೊಸ ಬಟ್ಟೆಗಳನ್ನು ಅಥವಾ ಅವರ ಉತ್ತಮ ಬಟ್ಟೆಗಳನ್ನು ಧರಿಸುತ್ತಾರೆ. ನಂತರ ದೀಪಗಳನ್ನು ಬೆಳಗಿಸಲಾಗುತ್ತದೆ, ಲಕ್ಷ್ಮಿಗೆ ಪೂಜೆಗಳನ್ನು ನೀಡಲಾಗುತ್ತದೆ ಮತ್ತು ಭಾರತದ ಪ್ರದೇಶವನ್ನು ಅವಲಂಬಿಸಿ ಒಂದು ಅಥವಾ ಹೆಚ್ಚಿನ ಹೆಚ್ಚುವರಿ ದೇವತೆಗಳಿಗೆ ನೀಡಲಾಗುತ್ತದೆ. ವಿಶಿಷ್ಟವಾಗಿ ಗಣೇಶ, ಸರಸ್ವತಿ, ಮತ್ತು ಕುಬೇರ. ಲಕ್ಷ್ಮಿ ಸಂಪತ್ತು ಮತ್ತು ಸಮೃದ್ಧಿಯನ್ನು ಸಂಕೇತಿಸುತ್ತಾಳೆ ಮತ್ತು ಮುಂಬರುವ ಉತ್ತಮ ವರ್ಷಕ್ಕಾಗಿ ಅವಳ ಆಶೀರ್ವಾದವನ್ನು ಆಹ್ವಾನಿಸಲಾಗುತ್ತದೆ.
ಈ ದಿನದಂದು ವರ್ಷವಿಡೀ ಕಷ್ಟಪಟ್ಟು ದುಡಿಯುವ ತಾಯಂದಿರನ್ನು ಕುಟುಂಬದವರು ಗುರುತಿಸುತ್ತಾರೆ. ತಾಯಂದಿರು ಲಕ್ಷ್ಮಿಯ ಒಂದು ಭಾಗವನ್ನು ಸಾಕಾರಗೊಳಿಸುತ್ತಾರೆ, ಮನೆಯ ಅದೃಷ್ಟ ಮತ್ತು ಸಮೃದ್ಧಿ. ಎಣ್ಣೆಯಿಂದ ತುಂಬಿದ ಸಣ್ಣ ಮಣ್ಣಿನ ದೀಪಗಳನ್ನು ಕೆಲವು ಹಿಂದೂಗಳು ಬೆಳಗುತ್ತಾರೆ ಮತ್ತು ದೇವಸ್ಥಾನಗಳು ಮತ್ತು ಮನೆಗಳ ಪ್ಯಾರಪೆಟ್ಗಳ ಉದ್ದಕ್ಕೂ ಸಾಲುಗಳಲ್ಲಿ ಇರಿಸುತ್ತಾರೆ. ಕೆಲವರು ದಿಯಾಗಳನ್ನು ನದಿಗಳು ಮತ್ತು ತೊರೆಗಳ ಮೇಲೆ ಅಲೆಯುತ್ತಾರೆ. ಸಂಬಂಧಿಗಳು ಮತ್ತು ಸ್ನೇಹಿತರನ್ನು ಭೇಟಿ ಮಾಡುವ ಮೂಲಕ, ಉಡುಗೊರೆಗಳು ಮತ್ತು ಸಿಹಿತಿಂಡಿಗಳನ್ನು ವಿನಿಮಯ ಮಾಡಿಕೊಳ್ಳುವ ಮೂಲಕ ಹಗಲಿನಲ್ಲಿ ಪ್ರಮುಖ ಸಂಬಂಧಗಳು ಮತ್ತು ಸ್ನೇಹವನ್ನು ಗುರುತಿಸಲಾಗುತ್ತದೆ.
ಲಕ್ಷ್ಮಿ ಶುಚಿತ್ವವನ್ನು ಇಷ್ಟಪಡುತ್ತಾಳೆ. ಮೊದಲು ಸ್ವಚ್ಛವಾದ ಮನೆಗೆ ಭೇಟಿ ನೀಡುತ್ತಾಳೆ ಎಂದು ಜನಪ್ರಿಯವಾಗಿ ನಂಬಲಾಗಿದೆ. ಆದ್ದರಿಂದ ಈ ದಿನ ಅರಿಶಿನ ಮತ್ತು ಸಿಂಧೂರ್ (ಕುಂಕುಮ) ನೈವೇದ್ಯಗಳೊಂದಿಗೆ ಪೂಜಿಸಲಾಗುತ್ತದೆ. ಲಕ್ಷ್ಮೀ ಪೂಜೆಯು ಐದು ದೇವತೆಗಳ ಸಂಯೋಜಿತ ಪೂಜೆಯನ್ನು ಒಳಗೊಂಡಿರುತ್ತದೆ. ಪ್ರತಿ ಶುಭ ಕಾರ್ಯದ ಆರಂಭದಲ್ಲಿ ಗಣೇಶನನ್ನು ವಿಘ್ನೇಶ್ವರನಾಗಿ ಪೂಜಿಸಲಾಗುತ್ತದೆ. ಲಕ್ಷ್ಮಿ ದೇವಿಯನ್ನು ಅವಳ ಮೂರು ರೂಪಗಳಲ್ಲಿ ಪೂಜಿಸಲಾಗುತ್ತದೆ - ಸಂಪತ್ತು ಮತ್ತು ಹಣದ ದೇವತೆ ಮಹಾಲಕ್ಷ್ಮಿ, ಪುಸ್ತಕ ಮತ್ತು ಕಲಿಕೆಯ ದೇವತೆ ಮಹಾಸರಸ್ವತಿ ಮತ್ತು ಮಹಾಕಾಳಿ. ದೇವತೆಗಳ ಖಜಾಂಚಿ ಕುಬೇರನನ್ನು ಸಹ ಪೂಜಿಸಲಾಗುತ್ತದೆ.
"ಪ್ರದೋಷ ಕಾಲ" ಅಥವಾ ಸಂಜೆಯ ಸಮಯದಲ್ಲಿ "ಅಮಾವಾಸ್ಯೆ ತಿಥಿ" ಚಾಲ್ತಿಯಲ್ಲಿರುವಾಗ ಪೂಜೆಗೆ ಅತ್ಯಂತ ಮಂಗಳಕರ ಸಮಯವನ್ನು ನಿರ್ಧರಿಸಲಾಗುತ್ತದೆ. ಈ ದಿನ ಸೂರ್ಯನು ತನ್ನ ಎರಡನೇ ಕಕ್ಷವನ್ನು ಪ್ರವೇಶಿಸುತ್ತಾನೆ ಮತ್ತು ತುಲಾ ನಕ್ಷತ್ರಪುಂಜವನ್ನು ಹಾದುಹೋಗುತ್ತಾನೆ. ಇದು ಸಮತೋಲನವನ್ನು ಪ್ರತಿನಿಧಿಸುತ್ತದೆ. ಆದ್ದರಿಂದ ತುಲಾ ರಾಶಿಯು ಖಾತೆ ಪುಸ್ತಕಗಳ ಸಮತೋಲನ ಮತ್ತು ಮುಚ್ಚುವಿಕೆಯನ್ನು ಸೂಚಿಸುತ್ತದೆ ಎಂದು ನಂಬಲಾಗಿದೆ.
ಪೂಜೆಯ ನಂತರ ಜನರು ಹೊರಗೆ ಹೋಗಿ ಪಟಾಕಿಗಳನ್ನು ಹಚ್ಚಿ ಸಂಭ್ರಮಿಸಿದರು. ಮಕ್ಕಳು ಮಿಂಚುಗಳು ಮತ್ತು ವಿವಿಧ ಸಣ್ಣ ಪಟಾಕಿಗಳನ್ನು ಆನಂದಿಸುತ್ತಾರೆ. ಆದರೆ ವಯಸ್ಕರು ನೆಲದ ಚಕ್ರ, ವಿಷ್ಣು ಚಕ್ರ, ಹೂಕುಂಡಗಳು, ಸುಟ್ಲಿ ಬಾಂಬ್, ಚಾಕೊಲೇಟ್ ಬಾಂಬ್, ರಾಕೆಟ್‌ಗಳು ಮತ್ತು ದೊಡ್ಡ ಪಟಾಕಿಗಳೊಂದಿಗೆ ಆಟವಾಡುವುದನ್ನು ಆನಂದಿಸುತ್ತಾರೆ. ಪಟಾಕಿಗಳು ದೀಪಾವಳಿಯ ಆಚರಣೆಯನ್ನು ಸೂಚಿಸುತ್ತವೆ ಮತ್ತು ದುಷ್ಟಶಕ್ತಿಗಳನ್ನು ಓಡಿಸುವ ಮಾರ್ಗವಾಗಿದೆ. ಪಟಾಕಿಗಳ ನಂತರ, ಜನರು ಕುಟುಂಬ ಹಬ್ಬದ ಸಂಭಾಷಣೆಗಳು ಮತ್ತು ಸಿಹಿಗಳು, ಸಿಹಿತಿಂಡಿಗಳು ತೆಗೆದುಕೊಂಡು ಹಿಂತಿರುಗುತ್ತಾರೆ. ಜನರು ವೈಭವ ಲಕ್ಷ್ಮಿ ವ್ರತವನ್ನು ಒಂದು ದಿನ ಮಾತ್ರ ಮಾಡುತ್ತಾರೆ. ದೀಪಾವಳಿಯಂದು ವ್ರತವನ್ನು ಮಾಡುವುದರಿಂದ ೨೧ ಬಾರಿ ವ್ರತವನ್ನು ಮಾಡಿದ ಪುಣ್ಯವು ಸಿಗುತ್ತದೆ ಎಂದು ನಂಬಲಾಗಿದೆ. ವೈಭವಲಕ್ಷ್ಮಿ ವ್ರತ (ಲಕ್ಷ್ಮಿಯ ಧಾರ್ಮಿಕ ಆಚರಣೆ ಮತ್ತು ಆರಾಧನೆ) ಪ್ರತಿ ಶುಕ್ರವಾರದಂದು ಮಾರ್ಗಶೀರ್ಷ (ಹಿಂದೂ ಕ್ಯಾಲೆಂಡರ್‌ನ ಒಂಬತ್ತನೇ ತಿಂಗಳು) ತಿಂಗಳಲ್ಲಿ ಭಾರತದ ಅನೇಕ ಭಾಗಗಳಲ್ಲಿ ಆಚರಿಸಲಾಗುತ್ತದೆ. ವೈಭವ ಎಂದರೆ "ಸಮೃದ್ಧಿ ಮತ್ತು ಸಂಪತ್ತು" ಮತ್ತು ಆದ್ದರಿಂದ ವೈಭವಲಕ್ಷ್ಮಿ ದೇವಿಯು ಭಕ್ತರನ್ನು ದುರದೃಷ್ಟಗಳಿಂದ ರಕ್ಷಿಸುತ್ತಾಳೆ ಮತ್ತು ಅವರಿಗೆ ಅನುಗ್ರಹ, ಸಂತೋಷ, ಸಂಪತ್ತು ಮತ್ತು ಸಮೃದ್ಧಿಯನ್ನು ನೀಡುತ್ತಾಳೆ ಎಂದು ನಂಬಲಾಗಿದೆ. link=//upload.wikimedia.org/wikipedia/commons/thumb/5/51/Laxmi_puja.jpg/220px-Laxmi_puja.jpg|thumb| ಮನೆಯಲ್ಲಿ ಲಕ್ಷ್ಮಿ ಪೂಜೆ ಸದ್ಗುರು ಶ್ರೀ ಅನಿರುದ್ಧ ಉಪಾಸನಾ ಟ್ರಸ್ಟ್ (ಮುಂಬೈ, ಭಾರತ) ವತಿಯಿಂದ ಪ್ರತಿ ವರ್ಷವೂ ವೈಭವಲಕ್ಷ್ಮಿ ಪೂಜನ (ಪೂಜೆ) ಮಹಾರಾಷ್ಟ್ರದ ಜ್ಯೂನಗರದಲ್ಲಿ ನಡೆಯುತ್ತದೆ. ಸಹಸ್ರಾರು ಭಕ್ತರು ಈ ಪೂಜೆಯಲ್ಲಿ ಪಾಲ್ಗೊಂಡು ಶಿಸ್ತು ಮತ್ತು ಸೌಹಾರ್ದತೆಯಿಂದ ವಿಧಿವಿಧಾನಗಳನ್ನು ನೆರವೇರಿಸುತ್ತಾರೆ. link=//upload.wikimedia.org/wikipedia/commons/thumb/4/4c/Kojagori_Lokkhi_Pujo.jpg/220px-Kojagori_Lokkhi_Pujo.jpg|thumb| ಲಕ್ಷ್ಮಿ ದೇವಿಯ ಜೇಡಿಮಣ್ಣಿನ ಮಾದರಿಯು ಅವಳ ಪತ್ನಿ ವಿಷ್ಣು ಮತ್ತು ದೋಣಿ (ಚಿತ್ರದ ಎಡಭಾಗದಲ್ಲಿ) ಐದು ಡ್ರಮ್‌ಗಳನ್ನು ಒಳಗೊಂಡಿರುತ್ತದೆ - ಧಾನ್ಯಗಳು, ಚಿನ್ನ, ಬೆಳ್ಳಿ, ಹತ್ತಿ ಮತ್ತು ಬಂಗಾಳದಲ್ಲಿ ಕೌರಿ ಚಿಪ್ಪುಗಳು. ಬಂಗಾಳದಲ್ಲಿ ವಿಜಯ ದಶಮಿಯ ಐದು ದಿನಗಳ ನಂತರ ಶಾರದ ಹುಣ್ಣಿಮೆಯಂದು ಲಕ್ಷ್ಮಿ ದೇವಿಯನ್ನು ಪೂಜಿಸಲಾಗುತ್ತದೆ. ಇದನ್ನು ಬಂಗಾಳಿ ಭಾಷೆಯಲ್ಲಿ ಕೊಜಗೋರಿ ಲೋಕಿ ಪೂಜೋ ಎಂದು ಕರೆಯಲಾಗುತ್ತದೆ. ಈ ದಿನ ಸಾಮಾನ್ಯವಾಗಿ ರಾತ್ರಿಯಲ್ಲಿ ದೇವಿಯನ್ನು ಪೂಜಿಸಲಾಗುತ್ತದೆ. ಅವಳನ್ನು ಬಾಳೆ ಮರಗಳ ರೂಪದಲ್ಲಿ ಪೂಜಿಸಲಾಗುತ್ತದೆ ವಿನ್ಯಾಸದ ಪಾತ್ರೆಗಳ ಮಣ್ಣಿನ ಹೊದಿಕೆ ಜೊತೆಗೆ ಐದು ಡ್ರಮ್‌ಗಳನ್ನು ಹೊಂದಿರುವ ಸಣ್ಣ ದೋಣಿ ಇರುತ್ತದೆ. ದೀಪಾವಳಿಯ ನಂತರದ ದಿನದಂದು ಆಕೆಯನ್ನು ಪೂಜಿಸಲಾಗುತ್ತದೆ. ಇದನ್ನು ಸಾಮಾನ್ಯವಾಗಿ ದೀಪಾನ್ವಿತಾ ಲೋಕಿ ಪೂಜೆ ವಿದಾಯ ಲಕ್ಷ್ಮಿ ಎಂದು ಕರೆಯಲಾಗುತ್ತದೆ. ಭದ್ರಾ ಮಾಸದಲ್ಲಿ (ಆಗಸ್ಟ್-ಸೆಪ್ಟೆಂಬರ್) ಗುರುವಾರದಂದು ದೇವಿಯನ್ನು ಪೂಜಿಸಲಾಗುತ್ತದೆ. ಆಕೆಯನ್ನು ಪಾತ್ರೆಯಲ್ಲಿ ಹಾಕಿದ ಅಕ್ಕಿಯಾಗಿ ಪೂಜಿಸಲಾಗುತ್ತದೆ. ) ಇದನ್ನು ವಾರ್ಷಿಕವಾಗಿ ಬದಲಾಯಿಸಲಾಗುತ್ತದೆ. ಈ ಆರಾಧನೆಯನ್ನು ಪೌಷ್ (ಡಿಸೆಂಬರ್-ಜನವರಿ) ತಿಂಗಳಲ್ಲೂ ಆಚರಿಸಲಾಗುತ್ತದೆ.
ಅಸ್ಸಾಂನಲ್ಲಿ, ವಿಜೋಯ ದೋಷೋಮಿಯ ಐದು ದಿನಗಳ ನಂತರ ಲಕ್ಷ್ಮಿ ಪೂಜೆ ಆಚರಿಸಲಾಗುತ್ತದೆ. ಲಕ್ಷ್ಮಿ ದೇವಿಯನ್ನು ಸ್ವಾಗತಿಸಲು ಮನೆಯ ಪ್ರವೇಶದ್ವಾರಗಳನ್ನು ಅಲಂಕರಿಸುವಲ್ಲಿ ಕುಟುಂಬ ಸದಸ್ಯರು ಭಾಗವಹಿಸುತ್ತಾರೆ. ಪ್ರಸಾದವು ಸಾಮಾನ್ಯವಾಗಿ ಸಿಹಿತಿಂಡಿಗಳು, ಹಣ್ಣುಗಳು ಇತ್ಯಾದಿಗಳನ್ನು ಒಳಗೊಂಡಿರುತ್ತದೆ
ನೇಪಾಳದಲ್ಲಿ
ದಶೈನ್ ನಂತರ ನೇಪಾಳದ ಎರಡನೇ ರಾಷ್ಟ್ರೀಯ ಹಬ್ಬವಾದ ತಿಹಾರ್‌ನ ಭಾಗವಾಗಿ ಲಕ್ಷ್ಮೀ ಪೂಜೆಯನ್ನು ಆಚರಿಸಲಾಗುತ್ತದೆ. ನೇಪಾಳದಲ್ಲಿ, ಇದನ್ನು ಐದು ದಿನಗಳವರೆಗೆ ಆಚರಿಸಲಾಗುತ್ತದೆ, ಇದರಲ್ಲಿ ಕಾಗ್ (ಕಾಗೆ) ತಿಹಾರ್; ಕುಕುರ್ (ನಾಯಿ) ತಿಹಾರ್; ಬೆಳಿಗ್ಗೆ ಗೈ (ಹಸು) ತಿಹಾರ್ ಮತ್ತು ರಾತ್ರಿ ಲಕ್ಷ್ಮಿ ಪೂಜೆ; ಮಹಾ ಪೂಜೆ (ಸ್ವಯಂ ಪೂಜೆ); ಗೋರು (ಎತ್ತು ಮತ್ತು ಬುಲ್) ತಿಹಾರ್ ಮತ್ತು ಗೋಬರ್ಧನ್ ಪೂಜೆ; ಮತ್ತು ಅಂತಿಮವಾಗಿ, ಭಾಯಿ ಟಿಕಾ (ಭಾಯಿ ಧೂಜ್)-ಕ್ರಮವಾಗಿ ಮೊದಲ, ಎರಡನೇ, ಮೂರನೇ, ನಾಲ್ಕನೇ ಮತ್ತು ಐದನೇ ದಿನಗಳು.
ನೇಪಾಳದಲ್ಲಿ ಲಕ್ಷ್ಮಿ ಪೂಜೆಯಂದು, ಜನರು ಅದೃಷ್ಟ, ಸಮೃದ್ಧಿ, ಹಣ ಮತ್ತು ಸಂಪತ್ತಿನ ಸಂಕೇತವಾಗಿ ಚಿನ್ನ ಮತ್ತು ಬೆಳ್ಳಿ, ಅಮೂಲ್ಯವಾದ ರತ್ನದ ಕಲ್ಲುಗಳು, ತಾಮ್ರ, ಹಿತ್ತಾಳೆ ಮತ್ತು ಕಂಚಿನ ಹೊಸ ಪಾತ್ರೆಗಳನ್ನು ಖರೀದಿಸುತ್ತಾರೆ. ನಂತರ ಇವುಗಳನ್ನು ರಾತ್ರಿ ಲಕ್ಷ್ಮಿ ಪೂಜೆಗೆ ಬಳಸಲಾಗುತ್ತದೆ. ನೇಪಾಳಿ ಜನರು ಈ ಪೂಜೆಯನ್ನು ಪವಿತ್ರ ನೀರು, ಹಸುವಿನ ಸಗಣಿ ಮತ್ತು ಕೆಂಪು ಮಣ್ಣಿನಿಂದ ಶುದ್ಧೀಕರಿಸಿದ ಸ್ಥಳದಲ್ಲಿ ಮಾಡುತ್ತಾರೆ; ಅವರು ಇಡೀ ಮನೆಯನ್ನು ಮೇಣದಬತ್ತಿಗಳು ಮತ್ತು ದೀಪಗಳಿಂದ ಬೆಳಗಿಸುತ್ತಾರೆ. ಲಕ್ಷ್ಮಿ ಪೂಜೆಯಿಂದ, ಸ್ನೇಹಿತರೊಂದಿಗೆ ಸೇರಿ ದೇವುಸಿ ಮತ್ತು ಭೈಲೋ ಆಡಲಾಗುತ್ತದೆ.
ಪೂಜೆ
ಪೂಜೆಯ ಆರಂಭದಲ್ಲಿ, ಮನೆಗಳನ್ನು ಸ್ವಚ್ಛಗೊಳಿಸಲಾಗುತ್ತದೆ ಮತ್ತು ಲಕ್ಷ್ಮಿ ದೇವಿಯನ್ನು ಸ್ವಾಗತಿಸಲು ಮನೆ ಬಾಗಿಲಿಗೆ ರಂಗೋಲಿಯನ್ನು ಹಾಕಲಾಗುತ್ತದೆ.
ವಿಧಾನ
ಪೂಜೆಯನ್ನು ಪ್ರಾರಂಭಿಸುವ ಮೊದಲು ಹಿಂದೂಗಳು ಪೂಜೆಯನ್ನು ನಡೆಸುವ ಜಾಗವನ್ನು ಶುದ್ಧೀಕರಿಸುವುದು ಮುಖ್ಯವೆಂದು ಪರಿಗಣಿಸುತ್ತಾರೆ. ಇದಕ್ಕಾಗಿ, "ಗುಗ್ಗಲ್" ಅಥವಾ ಲೋಬನ ( ಬೆಂಜೊಯಿನ್ ) ಅನ್ನು ಕಲ್ಲಿದ್ದಲು ಅಥವಾ ಹಸುವಿನ ಸಗಣಿಯಿಂದ ಮಾಡಿದವುಗಳನ್ನು ಬಳಸಿ ಬೆಳಗಿಸಲಾಗುತ್ತದೆ. ಇದರ ಧೂಪದ್ರವ್ಯದ ಹೊಗೆಯು ವಾತಾವರಣವನ್ನು ಶುದ್ಧೀಕರಿಸುತ್ತದೆ ಎಂದು ಪರಿಗಣಿಸಲಾಗಿದೆ. ಆದಾಗ್ಯೂ, ಮಾರುಕಟ್ಟೆಯಿಂದ ತರಲಾದ ರೀಡ್‌ಮೇಡ್ ಧೂಪ ಗಳನ್ನು ಸಹ ಬಳಸಲಾಗುತ್ತದೆ.
ಸ್ಥಳವನ್ನು ಹೊಗೆ ಮತ್ತು ಸ್ವಚ್ಛಗೊಳಿಸಿದ ನಂತರ ಎತ್ತರದ ಪೀಠದ ಮೇಲೆ ಹೊಸ ಬಟ್ಟೆಯ ತುಂಡನ್ನು ಹಾಕುವ ಮೂಲಕ ಪೂಜೆ ಪ್ರಾರಂಭವಾಗುತ್ತದೆ. ಬಟ್ಟೆಯ ಮಧ್ಯದಲ್ಲಿ ಕೈಬೆರಳೆಣಿಕೆಯಷ್ಟು ಧಾನ್ಯಗಳನ್ನು ಸಿಂಪಡಿಸಲಾಗುತ್ತದೆ. ಅದರ ಮೇಲೆ ಚಿನ್ನ, ಬೆಳ್ಳಿ ಅಥವಾ ತಾಮ್ರದಿಂದ ಮಾಡಿದ ಕಲಶವನ್ನು ಇರಿಸಲಾಗುತ್ತದೆ. ಕಲಶದ ಮುಕ್ಕಾಲು ಭಾಗ ನೀರು ತುಂಬಿ ಅದಕ್ಕೆ ವೀಳ್ಯದೆಲೆ, ಹೂವು, ನಾಣ್ಯ, ಒಂದಿಷ್ಟು ಅಕ್ಕಿ ಕಾಳುಗಳನ್ನು ಹಾಕುತ್ತಾರೆ. ಐದು ವಿಧದ ಎಲೆಗಳನ್ನು ಜೋಡಿಸಲಾಗಿದೆ (ನಿಗದಿತ ಜಾತಿಗಳು ಲಭ್ಯವಿಲ್ಲದಿದ್ದರೆ, ಮಾವಿನ ಮರದ ಎಲೆಗಳನ್ನು ಬಳಸಲಾಗುತ್ತದೆ) ಮತ್ತು ಅಕ್ಕಿ ಕಾಳುಗಳಿಂದ ತುಂಬಿದ ಸಣ್ಣ ಭಕ್ಷ್ಯವನ್ನು ಕಲಶದ ಮೇಲೆ ಇರಿಸಲಾಗುತ್ತದೆ. ಅರಿಶಿನ ಪುಡಿಯೊಂದಿಗೆ ಅಕ್ಕಿ ಕಾಳುಗಳ ಮೇಲೆ ಕಮಲವನ್ನು ಎಳೆಯಲಾಗುತ್ತದೆ ಮತ್ತು ಲಕ್ಷ್ಮಿ ದೇವಿಯ ವಿಗ್ರಹವನ್ನು ಕಲಶದ ಮೇಲ್ಭಾಗದಲ್ಲಿ ಇರಿಸಲಾಗುತ್ತದೆ ಮತ್ತು ಅದರ ಸುತ್ತಲೂ ನಾಣ್ಯಗಳನ್ನು ಇರಿಸಲಾಗುತ್ತದೆ.
ಗಣೇಶನ ವಿಗ್ರಹವನ್ನು ಕಲಶದ ಮುಂದೆ ಬಲಭಾಗದಲ್ಲಿ ನೈಋತ್ಯ ದಿಕ್ಕಿನಲ್ಲಿ ಇರಿಸಲಾಗಿದೆ. ಆರಾಧಕರ ಶಾಯಿ ಮತ್ತು ವ್ಯಾಪಾರ ಖಾತೆ ಪುಸ್ತಕಗಳನ್ನು ವೇದಿಕೆಯಲ್ಲಿ ಇರಿಸಲಾಗುತ್ತದೆ. ಪೂಜೆಗಾಗಿ ತಯಾರಿಸಲಾದ ವಿಶೇಷವಾಗಿ ಮಿಶ್ರಿತ ತೈಲಗಳನ್ನು ಅದರ ಪದಾರ್ಥಗಳೊಂದಿಗೆ ಬಳಸಲಾಗುತ್ತದೆ, ಅದು ಅರ್ಪಿಸುವ ದೇವತೆಗೆ ಅನುಗುಣವಾಗಿ ಬದಲಾಗುತ್ತದೆ. ಈ ಉದ್ದೇಶಕ್ಕಾಗಿ ೫ ಬತ್ತಿಗಳನ್ನು ಅಳವಡಿಸುವ ಐದು ಮುಖದ ದೀಪವನ್ನು ಬೆಳಗಿಸಲಾಗುತ್ತದೆ. ನಂತರ ಗಣೇಶನ ಮುಂದೆ ವಿಶೇಷ ದೀಪವನ್ನು ಬೆಳಗಿಸಲಾಗುತ್ತದೆ. link=//upload.wikimedia.org/wikipedia/commons/thumb/e/e6/Tiler_Naru_-_Kojagari_Lakshmi_Puja_Offering_-_Bengali_Brahman_Family_-_Howrah_20171005173335.jpg/220px-Tiler_Naru_-_Kojagari_Lakshmi_Puja_Offering_-_Bengali_Brahman_Family_-_Howrah_20171005173335.jpg|thumb| ಭಾರತದ [[ಪಶ್ಚಿಮ ಬಂಗಾಳ|ಪಶ್ಚಿಮ ಬಂಗಾಳದ ಮನೆಯೊಂದರಲ್ಲಿ ಪೂಜೆಯ ಸಮಯದಲ್ಲಿ ಟೈಲರ್ ನಾರು ಲಕ್ಷ್ಮಿ ದೇವಿಗೆ ಅರ್ಪಿಸಿದರು.]] ಲಕ್ಷ್ಮಿ ದೇವಿಗೆ ಅರಿಶಿನ, ಕುಂಕುಮ ಮತ್ತು ಹೂವುಗಳನ್ನು ಅರ್ಪಿಸುವ ಮೂಲಕ ಪೂಜೆ ಪ್ರಾರಂಭವಾಗುತ್ತದೆ. ನಂತರ ಹಲ್ದಿ, ಕುಂಕುಮ ಮತ್ತು ಹೂವುಗಳನ್ನು ನೀರಿಗೆ ಅರ್ಪಿಸಿ ನಂತರ ಪೂಜೆಗೆ ಬಳಸಲಾಗುತ್ತದೆ. ಆ ನೀರಿನ ಭಾಗವಾಗಲು ನದಿ ದೇವತೆ ಸರಸ್ವತಿಯನ್ನು ಆಹ್ವಾನಿಸಲಾಗುತ್ತದೆ. ಲಕ್ಷ್ಮಿ ದೇವಿಯನ್ನು ವೇದ ಮಂತ್ರಗಳು, ಸ್ತೋತ್ರಗಳು ಮತ್ತು ಪ್ರಾರ್ಥನೆಗಳನ್ನು ಪಠಿಸುವ ಮೂಲಕ ಪೂಜಿಸಲಾಗುತ್ತದೆ ಮತ್ತು ಆಹ್ವಾನಿಸಲಾಗುತ್ತದೆ. ಆಕೆಯ ವಿಗ್ರಹವನ್ನು ತಟ್ಟೆಯಲ್ಲಿ ಇರಿಸಲಾಗುತ್ತದೆ ಮತ್ತು ಪಂಚಾಮೃತ (ಹಾಲು, ಮೊಸರು, ತುಪ್ಪ ಅಥವಾ ಸ್ಪಷ್ಟೀಕರಿಸಿದ ಬೆಣ್ಣೆ, ಜೇನುತುಪ್ಪ ಮತ್ತು ಸಕ್ಕರೆಯ ಮಿಶ್ರಣ) ಮತ್ತು ನಂತರ ಚಿನ್ನದ ಆಭರಣ ಅಥವಾ ಮುತ್ತು ಹೊಂದಿರುವ ನೀರಿನಿಂದ ಸ್ನಾನ ಮಾಡಲಾಗುತ್ತದೆ. ಆಕೆಯ ವಿಗ್ರಹವನ್ನು ಸ್ವಚ್ಛಗೊಳಿಸಿ ಮತ್ತೆ ಕಲಶದ ಮೇಲೆ ಇರಿಸಲಾಗುತ್ತದೆ. ನಂತರ ಲಕ್ಷ್ಮಿ ದೇವಿಯ ಮುಂದೆ ವಿಶೇಷ ದೀಪವನ್ನು ಬೆಳಗಿಸಲಾಗುತ್ತದೆ.
ಶ್ರೀಗಂಧದ ಪೇಸ್ಟ್, ಕೇಸರಿ ಪೇಸ್ಟ್, ಹತ್ತಿ ಮಣಿಗಳು ಅಥವಾ ಹೂವುಗಳ ಮಾಲೆ, ಇತ್ತರ್ (ಸುಗಂಧ ದ್ರವ್ಯ), ಅರಿಶಿನ, ಕುಂಕುಮ, ಅಬೀರ್ ಮತ್ತು ಗುಲಾಲ್ ಅನ್ನು ಲಕ್ಷ್ಮಿ ದೇವಿಗೆ ಅರ್ಪಿಸಲಾಗುತ್ತದೆ. ಕಮಲ, ಮಾರಿಗೋಲ್ಡ್, ಗುಲಾಬಿ, ಸೇವಂತಿಗೆ ಮತ್ತು ಬೇಲ್ (ಮರದ ಸೇಬಿನ ಮರ) ಎಲೆಗಳಂತಹ ಹೂವುಗಳು ಮತ್ತು ಹೂಮಾಲೆಗಳನ್ನು ಸಹ ನೀಡಲಾಗುತ್ತದೆ. ಧೂಪದ್ರವ್ಯವನ್ನು ಬೆಳಗಿಸಿ ಅವಳಿಗೆ ಧೂಪವನ್ನು ನೀಡಲಾಗುತ್ತದೆ. ನಂತರ ಸಿಹಿತಿಂಡಿ, ತೆಂಗಿನಕಾಯಿ, ಹಣ್ಣುಗಳು ಮತ್ತು ತಾಂಬೂಲಗಳ ನೈವೇದ್ಯವನ್ನು ಮಾಡಲಾಗುತ್ತದೆ. ವಿಗ್ರಹದ ಬಳಿ ಭಾರತೀಯ ಸಿಹಿತಿಂಡಿಗಳ ವೈವಿಧ್ಯಗಳು ಇರಿಸಲಾಗುತ್ತದೆ. ಉಬ್ಬಿದ ಅಕ್ಕಿ, ಬಟಾಶ, ಕೊತ್ತಂಬರಿ ಬೀಜಗಳು ಮತ್ತು ಜೀರಿಗೆಯನ್ನು ಅವಳ ವಿಗ್ರಹಕ್ಕೆ ಅರ್ಪಿಸಲಾಗುತ್ತದೆ.
ಹಳ್ಳಿಗಳಲ್ಲಿ ನಾನಾ ಎಂದು ಕರೆಯಲ್ಪಡುವ ಭತ್ತವನ್ನು ಅಳೆಯುವ ಬಿದಿರು-ಬೆತ್ತಗಳಿಂದ ಮಾಡಿದ ಮಡಕೆಯನ್ನು ಹೊಸದಾಗಿ ಕೊಯ್ಲು ಮಾಡಿದ ಭತ್ತವನ್ನು ಅಂಚಿನವರೆಗೆ ತುಂಬಿಸಲಾಗುತ್ತದೆ. ಭತ್ತದ ಜೊತೆ ಅಕ್ಕಿ, ಉದ್ದಿನ ಬೇಳೆಯನ್ನೂ ಇಡುತ್ತಾರೆ. `ಮನ' ಮಹಾಲಕ್ಷ್ಮಿಯ ಪ್ರತೀಕ. ದೇವಿಯ ಆರಾಧನೆಯು ಹಣ್ಣುಗಳು, ತೆಂಗಿನಕಾಯಿ, ಬಾಳೆಹಣ್ಣು, ದೂಬ-ಹುಲ್ಲು, ಅಮಲ, ಮೊಸರು, ಅರಿಶಿನ, ಹೂವುಗಳು, ಧೂಪ ಇತ್ಯಾದಿಗಳನ್ನು ಅರ್ಪಿಸಿ ಮಾಡಲಾಗುತ್ತದೆ. ಪೂಜೆಯನ್ನು ಮಾಡುವಾಗ ಪವಿತ್ರ ಗ್ರಂಥವಾದ ಸ್ತೋತ್ರವಾದ “ಲಕ್ಷ್ಮೀ ಪುರಾಣ”ವನ್ನು ಓದುವುದು ವಾಡಿಕೆ.
ನಂತರ ಸ್ವಸ್ತಿಕ ಚಿಹ್ನೆಯನ್ನು ಸುರಕ್ಷಿತ ಅಥವಾ ಕಮಾನಿನ ಮೇಲೆ ಎಳೆಯಲಾಗುತ್ತದೆ. ಅದರಲ್ಲಿ ಭಕ್ತನು ತನ್ನ ಅಮೂಲ್ಯ ವಸ್ತುಗಳನ್ನು ಇಡುತ್ತಾನೆ ಮತ್ತು ಅದನ್ನು ಭಗವಂತ ಕುಬೇರನ ಸಂಕೇತವಾಗಿ ಪೂಜಿಸಲಾಗುತ್ತದೆ.
ಆಚರಣೆಯ ಕೊನೆಯಲ್ಲಿ, ಲಕ್ಷ್ಮಿ ದೇವಿಗೆ ಸಮರ್ಪಿತವಾದ ಆರತಿಯನ್ನು ನಡೆಸಲಾಗುತ್ತದೆ. ಆರತಿಯು ಸಣ್ಣ ಗಂಟೆಯೊಂದಿಗೆ ಇರುತ್ತದೆ ಮತ್ತು ಮೌನ ಮತ್ತು ಭವ್ಯವಾದ ವಾತಾವರಣದಲ್ಲಿ ನಡೆಸಲಾಗುತ್ತದೆ. ಇಂಡೋ-ಚೀನಾದಲ್ಲಿ ಲಕ್ಷ್ಮಿ ಪೂಜೆಯನ್ನು ಸಹ ಆಚರಿಸಲಾಗುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:ಹಿಂದೂ ಹಬ್ಬಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಕ್ಯಾಪ್ಸಿಕಂ (ದೊಡ್ಡ ಮೆಣಸಿನಕಾಯಿ)
ಕ್ಯಾಪ್ಸಿಕಂ  ಎಂಬುದು ಸೊಲನಾಸಿಯ ಎಂದು ಕರೆಯುವ ಸೊಲೇನಮ್ ಕುಟುಂಬದಲ್ಲಿ  ಹೂ ಬಿಡುವ ಸಸ್ಯದ ಜಾತಿಯಾಗಿದೆ. ಇದರ ಜಾತಿಗಳು ಅಮೇರಿಕಾ ಮೂಲದ್ದಾಗಿವೆ. ಇವುಗಳನ್ನು ನೂರಾರು ವರ್ಷಗಳ ಕಾಲ ಅಮೇರಿಕಾದ ಉಷ್ಣವಲಯದ ಜನರು ಬೆಳೆದಿದ್ದಾರೆ. ಅಲ್ಲದೇ ಈಗ ಇವುಗಳನ್ನು ಪ್ರಪಂಚದಾದ್ಯಂತ ಬೆಳೆಯಲಾಗುತ್ತಿದೆ. (ಇದನ್ನು ದೊಣ ಮೆಣಸಿನಕಾಯಿಯೂ ಎನ್ನಲಾಗುತ್ತದೆ.ದೊಡ್ಡ ಇದರ ತತ್ಭವ ರೂಪ ದೊಣ) ಕ್ಯಾಪ್ಸಿಕಂ ನ ಕೆಲವು ಜಾತಿಗಳನ್ನು  ಸಂಬಾರ ಪದಾರ್ಥಗಳಾಗಿ, ತರಕಾರಿಗಳಾಗಿ ಮತ್ತು ಔಷಧಿಗಳಾಗಿ ಬಳಸಲಾಗುತ್ತದೆ. ಕ್ಯಾಪ್ಸಿಕಂ ಸಸ್ಯಗಳ ಹಣ್ಣು ಗಳನ್ನು ಅವುಗಳ ವಿಧ ಮತ್ತು ಸ್ಥಳವನ್ನು ಆಧರಿಸಿ ವಿವಿಧ ಹೆಸರುಗಳಿಂದ ಕರೆಯಲಾಗುತ್ತದೆ. ಇವುಗಳನ್ನು ಸಾಮಾನ್ಯವಾಗಿ ಚಿಲಿ ಪೆಪರ್(ದೊಣ್ಣೆ ಮೆಣಸಿನಕಾಯಿ), ಹಣ್ಣು ಮೆಣಸು ಅಥವಾ ಹಸಿ ಮೆಣಸು ಅಥವಾ ಬ್ರಿಟನ್ ನಲ್ಲಿ ಸಿಹಿ ಮೆಣಸು ಹಾಗು   ಆಸ್ಟ್ರೇಲಿಯಾ, ನ್ಯೂಜಿಲೆಂಡ್, ಮತ್ತು  ಭಾರತೀಯ ಇಂಗ್ಲೀಷ್ ನಲ್ಲಿ ಸಾಂಕೇತಿಕವಾಗಿ ಕೇವಲ ಕ್ಯಾಪ್ಸಿಕಂ ಎಂದು ಕರೆಯಲಾಗುತ್ತದೆ. ಇದರ ಮೃದುವಾದ ಅತ್ಯಂತ ದೊಡ್ಡ ರೂಪವನ್ನು ಅಮೇರಿಕ ಸಂಯುಕ್ತ ಸಂಸ್ಥಾನ ಮತ್ತು  ಕೆನಡಾ ದಲ್ಲಿ ಬೆಲ್ ಪೆಪರ್(ದೊಡ್ಡ ಮೆಣಸಿನಕಾಯಿ) ಎಂದು ಕರೆಯಲಾಗುತ್ತದೆ. ಇವುಗಳನ್ನು ಇತರ ರಾಷ್ಟ್ರಗಳಲ್ಲಿ ಪಪ್ರೀಕ(ಕೆಂಪು ಮೆಣಸು )ಎಂದು ಕೂಡ ಕರೆಯಲಾಗುತ್ತದೆ. (ಆದರೂ ಪಪ್ರೀಕ ಅನೇಕ ಕ್ಯಾಪ್ಸಿಕಂ ಹಣ್ಣಿನಿಂದ ಮಾಡಲಾದ ಮಸಾಲೆ ಪುಡಿಯನ್ನೂ ಕೂಡ ಸೂಚಿಸಬಲ್ಲದು). ಇದರ ಜಾತಿಯ ಹೆಸರು ಗ್ರೀಕ್ ಪದವಾದ καπτο (ಕ್ಯಾಪ್ಟೊ )ನಿಂದ ಹುಟ್ಟಿಕೊಂಡಿದೆ. ಇದು "ಕಚ್ಚುವುದು" ಅಥವಾ "ನುಂಗುವುದು" ಎಂಬ ಅರ್ಥವನ್ನು ಕೊಡುತ್ತದೆ.
ಚಿಲಿ ಎಂಬ ಮೂಲ ಮೆಕ್ಸಿಕನ್ ಪದ ( ಮೆಕ್ಸಿಕೊದಲ್ಲಿ ಈಗ ಚಿಲೆ )ನಹೌತಲ್ ನ ಚಿಲಿ  ಅಥವಾ  ಕ್ಸಿಲಿ  ಎಂಬ ಪದದಿಂದ ಬಂದಿದೆ. ಇದು 3000 BC ಯಲ್ಲಿ ಬೆಳೆದಿರಬಹುದಾದ ಬೃಹತ್ ಪ್ರಮಾಣದ ಕ್ಯಾಪ್ಸಿಕಂ  ನ ಉಪಜಾತಿಯನ್ನು ಸೂಚಿಸುತ್ತದೆ. ಇದನ್ನು ಪ್ಯುಬ್ಲಾ ಮತ್ತು ಒಕ್ಸಾಕಾದ ಕುಂಬಾರಿಕೆ ಕೆಲಸ ನಡೆಯುವ ಸ್ಥಳಗಳಲ್ಲಿ ಕಂಡು ಬಂದಿರುವ ಅವಶೇಷಗಳ ಆಧಾರದ ಮೇಲೆ ನಿರ್ಧರಿಸಲಾಗಿದೆ.
ಕ್ಯಾಪ್ಸಿಕಂನಲ್ಲಿ ಕ್ಯಾಪ್ಸೈಸಿನ್
ಕ್ಯಾಪ್ಸಿಕಂ ನ ಬಹುಪಾಲು ಜಾತಿಗಳ ಹಣ್ಣುಗಳು  ಕ್ಯಾಪ್ಸೈಸಿನ್ (ಮೀಥೈಲ್ ವೆನಿಲೀ ನೊನೆನ್ಮೈಡ್) ನನ್ನು ಒಳಗೊಂಡಿರುತ್ತವೆ. ಇದು ಲಿಪೊಫಿಲಿಕ್ ರಾಸಾಯನಿಕವಾಗಿದ್ದು ರೂಢಿಯಿಲ್ಲದವರು ತಿಂದಾಗ ಅವರ ಬಾಯಿಯಲ್ಲಿ ಉರಿಯನ್ನು ಉಂಟುಮಾಡುತ್ತದೆ. ಬಹುಪಾಲು ಸಸ್ತನಿಗಳು ಇದನ್ನು ಇಷ್ಟಪಡುವುದಿಲ್ಲ, ಆದರೆ ಪಕ್ಷಿಗಳ ಮೇಲೆ ಇದು ಯಾವುದೇ ಪರಿಣಾಮ ಉಂಟುಮಾಡುವುದಿಲ್ಲ. ಗಾಢವಾದ ಬಣ್ಣಗಳು ಪಕ್ಷಿಗಳನ್ನು ಆಕರ್ಷಿಸುವುದರಿಂದ ಅವು ಬೀಜಗಳನ್ನು ಚೆಲ್ಲಾಪಿಲ್ಲಿಗೊಳಿಸುವಾಗ ಕ್ಯಾಪ್ಸೈಸಿನ್ ನ ಸೋರುವಿಕೆ ಸಸ್ತನಿಗಳು ಹಣ್ಣನ್ನು ನಾಶಮಾಡದಂತೆ ತಪ್ಪಿಸುತ್ತದೆ.
ಕ್ಯಾಪ್ಸೈಸಿನ್, ಅಂಡಧಾರಕ ಅಂಗಾಂಶ(ಪ್ಲಾಸೆಂಟಲ್ ಟಿಷ್ಯೂ)(ಇದು ಬೀಜಗಳನ್ನು ಹಿಡಿದಿಟ್ಟುಕೊಳ್ಳುತ್ತದೆ) ,ಆಂತರಿಕ ಸೂಕ್ಷ್ಮ ಪೊರೆಯಲ್ಲಿ ಬೃಹತ್ ಪ್ರಮಾಣದಲ್ಲಿರುತ್ತದೆ. ಕ್ಯಾಪ್ಸಿಕಂ ಜಾತಿಯ ಸಸ್ಯಗಳ ಹಣ್ಣುಗಳ ಇತರ ತಿರುಳಿನ ಭಾಗದಲ್ಲಿ ಕಡಿಮೆ ಪ್ರಮಾಣದಲ್ಲಿರುತ್ತದೆ. ಅಧಿಕ ಪ್ರಮಾಣದ ಕ್ಯಾಪ್ಸೈಸಿನ್ ಸಂಗ್ರಹ, ಬೀಜಗಳ ಸುತ್ತಲಿರುವ ಬಿಳಿಯ ಪಿತ್(ಮೃದುವಾದ ಪದಾರ್ಥ)ನಲ್ಲಿ ಕಂಡುಬಂದರೂ, ಹೆಚ್ಚಾಗಿ ಎಲ್ಲರೂ ನಂಬಿರುವಂತೆ ಬೀಜಗಳು ಅವುಗಳಷ್ಟಕ್ಕೆ ಅವೇ ಕ್ಯಾಪ್ಸೈಸಿನ್ ಅನ್ನು ಉತ್ಪಾದಿಸುವುದಿಲ್ಲ.
ಕ್ಯಾಪ್ಸಿಕಂ ಗಳಲ್ಲಿ ಕ್ಯಾಪ್ಸೈಸಿನ್ ನ ಪ್ರಮಾಣ ವಿಭಿನ್ನವಾಗಿರುತ್ತದೆ. ಅಲ್ಲದೇ ಈ ಪ್ರಮಾಣ ತಳಿಗಳನ್ನು ಆಧರಿಸಿರುತ್ತದೆ. ಈ ಕಾರಣದಿಂದಾಗಿ ಬಹುಪಾಲು ಎಲ್ಲಾ ಕ್ಯಾಪ್ಸಿಕಂಸ್  ನ ವಿಧಗಳು ಹೀರಿಕೊಂಡಂತಹ ವಿಭಿನ್ನ ಉಷ್ಣಾಂಶವನ್ನು ಹೊಂದಿರುತ್ತವೆ. ಬೆಲ್ ಪೆಪರ್, ಇದು ಕ್ಯಾಪ್ಸೈಸಿನ್ ಇಲ್ಲದೇ ಇರುವಂತಹ ಏಕೈಕ ಕ್ಯಾಪ್ಸಿಕಂ ಆಗಿದೆ. ಇದು ಕ್ಯಾಪ್ಸಿಕಂ ಅನ್ಯುಮ್ ನ ತಳಿಯಾಗಿದ್ದು, ಸ್ಕೊವಿಲ್ಲೆ ಪಟ್ಟಿಯಲ್ಲಿ ಸೊನ್ನೆಯನ್ನು ಪಡೆದಿದೆ. ಅಪಸರಣದ ಜೀನ್ ನಿಂದಾಗಿ ಬೆಲ್ ಪೆಪರ್ ಗಳಲ್ಲಿ ಕ್ಯಾಪ್ಸೈಸಿನ್ ನ ಕೊರತೆಯುಂಟಾಗಿದೆ. ಇದು ಕ್ಯಾಪ್ಸೈಸಿನ್ ನನ್ನು ತೆಗೆದುಹಾಕುತ್ತದೆ. ಇದರ ಪರಿಣಾಮವಾಗಿ "ಖಾರವಾದ" ರುಚಿ ಸಾಮಾನ್ಯವಾಗಿ ಕ್ಯಾಪ್ಸಿಕಂ ನ ಉಳಿದ ಕುಟುಂಬಗಳಲ್ಲಿರುತ್ತದೆ.
ಚಿಲಿ ಪೆಪರ್ ಗಳು ಅಮೇರಿಕನ್ ಮೂಲದ ಔಷಧಿಯಲ್ಲಿ ಅತ್ಯಂತ ಮಹತ್ವ ಹೊಂದಿವೆ. ಅಲ್ಲದೇ ಕ್ಯಾಪ್ಸೈಸಿನ್ ಅನ್ನು ಆಧುನಿಕ ಔಷಧಿಯಲ್ಲಿ ಬಳಸಲಾಗುತ್ತದೆ. ಪ್ರಮುಖವಾಗಿ ಇದನ್ನು ಉಷ್ಣವಲಯದ  ವೈದ್ಯಕೀಯ ಚಿಕಿತ್ಸೆಯಲ್ಲಿ ರಕ್ತಪರಿಚಲನೆ ಉತ್ತೇಜಕ ಮತ್ತು  ಔಷಧವಾಗಿ ಬಳಸಲಾಗುತ್ತದೆ. ಇತ್ತೀಚಿನ ದಿನಗಳಲ್ಲಿ ,ಸಾಮಾನ್ಯವಾಗಿ ಕ್ಯಾಪ್ಸಿಕಂ ಅಥವಾ ಪೆಪರ್ ಸ್ಪ್ರೇ(ಮೆಣಸಿನ ಗೊಂಚಲು) ಎಂದು ಕರೆಯಲಾಗುವ ಕ್ಯಾಪ್ಸೈಸಿನ್ ನ ಏರಾಸಲ್(ವಾಯುದ್ರವ) ಸಾರವನ್ನು ಪೊಲೀಸ್ ಪಡೆ ಹೆಚ್ಚಾಗಿ ಬಳಸುತ್ತಿದೆ. ಈ ಪಡೆಯಲ್ಲಿ ವ್ಯಕ್ತಿಯನ್ನು ಅಶಕ್ತನಾಗಿಸಲು ಇದನ್ನು ಮೃತ್ಯುಕಾರಕವಲ್ಲದ ಅಸ್ತ್ರವಾಗಿ ಬಳಸಲಾಗುತ್ತದೆ. ಅಲ್ಲದೇ ಇದನ್ನು ಹೆಚ್ಚಾಗಿ ದೊಂಬಿಯನ್ನು ನಿಯಂತ್ರಿಸಲು ಹರಡಲಾಗುತ್ತದೆ, ಅಥವಾ ವೈಯಕ್ತಿಕ ವೈಷಮ್ಯಕ್ಕಾಗಿ ವ್ಯಕ್ತಿ ಇದನ್ನು ಬಳಸುತ್ತಾನೆ.
ಬ್ಲ್ಯಾಕ್ ಪೆಪರ್(ಕರಿಮೆಣಸು) ಮತ್ತು ಸಿಚುವನ್ ಪೆಪರ್ ಈ ರೀತಿಯ ಖಾರವಾದ ರುಚಿಯನ್ನು ನೀಡಿದರೂ ಕೂಡ, ಅವುಗಳು ಅನುಕ್ರಮವಾಗಿ ಪೈಪರಿನ್ ಮತ್ತು ಹೈಡ್ರಾಕ್ಸಿ-ಆಲ್ಫ್ ಸ್ಯಾನ್ ಸೂಲ್ ಎಂಬ ವಿಭಿನ್ನ ವಸ್ತುಗಳಿಂದ ಈ ರೀತಿಯ ಖಾರದ ಅನುಭವದ ರುಚಿ ನೀಡುತ್ತವೆ.
ಅಡುಗೆ ವಿಧಾನ
ಕ್ಯಾಪ್ಸಿಕಂ ನ  ಹಣ್ಣುಗಳನ್ನು ಮತ್ತು ಮೆಣಸನ್ನು  ಬೇಯಿಸಿ ಅಥವಾ ಹಸಿಯಾಗಿ ತಿನ್ನಬಹುದು. ಸಾಮಾನ್ಯವಾಗಿ C. ಅನ್ಯುಮ್  ಮತ್ತು C. ಫುರ್ಟೆಸಿನ್ಸ್  ಜಾತಿಗಳ ವಿಧಗಳನ್ನು ಅಡುಗೆಗೆ ಬಳಸಿದರೂ, ಇತರ ಕೆಲವೊಂದು ತಳಿಗಳನ್ನೂ ಕೂಡ ಅಡುಗೆಗೆ ಚೆನ್ನಾಗಿ ಬಳಸಲಾಗುತ್ತದೆ.('ಸಿ'ಕ್ಯಾಲ್ಸಿಯಮ್ ಒಳಗೊಂಡ) ಇವುಗಳು ಚೀಸ್, ಮಾಂಸ ಅಥವಾ ಅಕ್ಕಿಯಂತಹ  ಮಸಾಲೆ ತುಂಬಿ ಅಡುಗೆ ಮಾಡುವ ಪದಾರ್ಥಗಳಿಗೆ ತಕ್ಕದಾಗಿವೆ.
ಇವುಗಳನ್ನು ಹೆಚ್ಚಾಗಿ ಹಸಿಯಾದ ಮತ್ತು ಕತ್ತರಿಸಿರುವ ಎರಡೂ ರೀತಿಯ ಸಲಾಡ್ ನಲ್ಲಿಯೂ ಕೂಡ ಬಳಸಲಾಗುತ್ತದೆ. ಅಥವಾ ಕರಿದು ಮಾಡುವ ಅಡುಗೆಯಲ್ಲಿ ಅಥವಾ ಇತರ ಮಿಶ್ರಣದ ಅಡುಗೆಗಳಲ್ಲಿಯೂ ಬಳಸಲಾಗುತ್ತದೆ. ಅವುಗಳನ್ನು ತುಂಡು ತುಂಡಾಗಿ ಕತ್ತರಿಸಿ ಕರಿಯಬಹುದು, ಪೂರ್ತಿಯಾಗಿ ಅಥವಾ ಸ್ವಲ್ಪ ಭಾಗ ಮಾತ್ರವನ್ನು ಸುಡಬಹುದು; ಅಥವಾ ಅದನ್ನು ಕತ್ತರಿಸಿ ಸಾಲ್ಸಾ ಅಥವಾ ಇತರ ಸಾಸ್ ಗಳಲ್ಲಿ ಸೇರಿಸಬಹುದು.
ಅವುಗಳನ್ನು ಜ್ಯಾಮ್ ರೂಪದಲ್ಲಿ ಸಂರಕ್ಷಿಸಿಡಬಹುದು. ಅಥವಾ ಒಣಗಿಸಿ, ಉಪ್ಪಿನಕಾಯಿ ಹಾಕುವ ಮೂಲಕ ಅಥವಾ ಘನೀಕರಣದ ಮೂಲಕ ಸಂರಕ್ಷಿಸಿಡಬಹುದು. ಒಣಗಿದ ಮೆಣಸಿನಕಾಯಿಯನ್ನು ಸಂಪೂರ್ಣವಾಗಿ ಪೂರ್ವಸ್ಥಿತಿಗೆ ತರಲಾಗುವುದು ಅಥವಾ ಅದನ್ನು ಕುಟ್ಟಿ ಅಥವಾ ಪುಡಿ ಮಾಡಿ ಸಂಸ್ಕರಿಸಿಡಲಾಗುತ್ತದೆ. ಉಪ್ಪಿನ ದ್ರವದಲ್ಲಿ ಊರಿಕ್ಕಿದ ಅಥವಾ ಮ್ಯಾರಿನೇಡ್ ದ್ರವದಲ್ಲಿ ಅದ್ದಿದ ಮೆಣಸಿನಕಾಯಿಗಳನ್ನು ಹೆಚ್ಚಾಗಿ ಸ್ಯಾಂಡ್ ವಿಚ್ ಗಳಲ್ಲಿ ಅಥವಾ ಸಲಾಡ್ ಗಳಲ್ಲಿ ಬಳಸಲಾಗುತ್ತದೆ. ಶೀತವಾತಾವರಣದಲ್ಲಿಟ್ಟ ಮೆಣಸಿನಕಾಯಿಯನ್ನು ಸ್ಟ್ಯೂ(ಬಿಸಿನೀರಿನಲ್ಲಿ ಬೇಯಿಸಿ ಮಾಡಿದ ಮಾಂಸ ಮೊದಲಾದವುಗಳ ಭಕ್ಷ್ಯ), ಸೂಪ್ ಗಳಲ್ಲಿ ಮತ್ತು, ಸಾಲ್ಸಾಸ್ ನಲ್ಲಿ ಬಳಸಲಾಗುತ್ತದೆ. ಇದರ ಸಾರವನ್ನು ತೆಗೆಯಬಹುದು. ಅಲ್ಲದೇ ಅದನ್ನು ಹಾಟ್ ಸಾಸ್ ಗಳಿಗೆ ಸೇರಿಸಲಾಗುತ್ತದೆ.
ರಿಚರ್ಡ್ ಪ್ಯಾಂಕ್ರುಸ್ಟ್ ನ ಪ್ರಕಾರ C. ಫ್ರುಟೆಸಿನ್ಸ್ (ಬಾರ್ಬರೆ  ಎಂದು ಕರೆಯಲಾಗುತ್ತಿತ್ತು.) ಇಥಿಯೋಪಿಯಾದ ರಾಷ್ಟ್ರೀಯ ಅಡುಗೆಗೆ ಬೇಕಾದ ಅತ್ಯಂತ ಪ್ರಮುಖವಾದ ಸಾಮಗ್ರಿಯಾಗಿದೆ. 19 ನೇ ಶತಮಾನದ ಪೂರ್ವಾರ್ಧದಲ್ಲಿ "ಇವುಗಳಿಗೆ ಯೋಗ್ಯವಾದ ಮಣ್ಣಿರುವಂತಹ ಬೆಚ್ಚಗಿನ ವಾತಾವರಣದ ಪ್ರದೇಶಗಳಲ್ಲಿ ಇವುಗಳನ್ನು ಬೃಹತ್ ಪ್ರಮಾಣದಲ್ಲಿ ಬೆಳೆಯಲಾಯಿತು". ಎಲ್ಲಾ ಸ್ಥಳಗಳಲ್ಲಿಯೂ ಇದನ್ನು ಬೆಳೆದರೂ ಕೂಡ ಬಾರ್ಬರೆ  ವಿಶೇಷವಾಗಿ ಯೆಜ್ಜು ವಿನ ಪ್ರಾಂತ್ಯದಲ್ಲಿ ಬೃಹತ್ ಪ್ರಮಾಣದಲ್ಲಿ ಕಂಡುಬರುತ್ತದೆ.ಇದನ್ನು  ಇಲ್ಲಿಗೆ "ಹೆಚ್ಚಾಗಿ ಶೋವಾ ಮತ್ತು ಇತರ ಸುತ್ತಮುತ್ತಲಿನ ಪ್ರದೇಶಗಳು ಸರಬರಾಜು ಮಾಡುತಿದ್ದವು." ರೈತನಾಗಿದ್ದ ಆತ ಗೊಲಿಮಾ ನದಿಯ ಮೇಲಿನ ತೀರದ ಪ್ರದೇಶವನ್ನು ಸಂಪೂರ್ಣವಾಗಿ ಈ ಸಸ್ಯವನ್ನು ಬೆಳೆಯಲೆಂದು ಮೀಸಲಿಟ್ಟನು. ಇಲ್ಲಿ ಸಾವಿರಾರು ಎಕರೆ ಭೂಮಿಯನ್ನು ಈ ಸಸ್ಯಕ್ಕಾಗಿ ಮೀಸಲಿಡಲಾಗುತ್ತಿತ್ತು ಅಲ್ಲದೇ ಇದನ್ನು ವರ್ಷಪೂರ್ತಿ ಬೆಳೆಯಲಾಗುತ್ತಿತ್ತು.
2005ರಲ್ಲಿ 2,000 ಜನರ ಜನಾಭಿಪ್ರಾಯ ಸಂಗ್ರಹಣೆಯಲ್ಲಿ ಕ್ಯಾಪ್ಸಿಕಂ ಪೆಪರ್ ಬ್ರಿಟನ್ ನ 4 ನೇ ಮೆಚ್ಚಿನ ಅಡುಗೆಗೆ ಬಳಸುವಂತಹ ತರಕಾರಿಯಾಗಿದೆ ಎಂಬ ವಿಷಯವನ್ನು ಬಹಿರಂಗ ಪಡಿಸಿತು.
ಬಲ್ಗೇರಿಯ, ದಕ್ಷಿಣ ಸೈಬೀರಿಯಾ ಮತ್ತು ಮ್ಯಾಸೆಡೋನಿಯದಲ್ಲಿಯೂ ಕೂಡ ಮೆಣಸಿನಕಾಯಿಗಳು(ಪೆಪರ್ ಗಳು) ಅತ್ಯಂತ ಜನಪ್ರಿಯವಾಗಿವೆ. ಇವುಗಳನ್ನು ಶಾಪ್ಸ್ಕಾ ಸಲಾಟದಂತಹ ಸಲಾಡ್ ಗಳಲ್ಲಿ ತಿನ್ನಬಹುದು; ಅವುಗಳನ್ನು ಕರಿದು ಸುತ್ತಲೂ ಟಮೋಟೋ ಪೇಸ್ಟ್, ಈರುಳ್ಳಿ , ಬೆಳ್ಳುಳ್ಳಿ ಮತ್ತು ಕೊತ್ತಂಬರಿಯನ್ನು ಹಾಕಲಾಗುತ್ತದೆ; ಅಥವಾ ತುಂಡು ಮಾಡಿದ ಮಾಂಸ, ಅನ್ನ, ಬೀನ್ಸ್ ಅಥವಾ ಮೃದುವಾದ ಚೀಸ್ ಮತ್ತು ಮೊಟ್ಟೆಗಳಂತಹ ವಿಭಿನ್ನ ವಸ್ತುಗಳಿಗೆ ಮಸಾಲೆಯ ರೂಪದಲ್ಲಿ ಬಳಸಲಾಗುತ್ತದೆ. ಅಲ್ಲದೇ ಮೆಣಸು, ಟಮೋಟೊ ಮತ್ತು ಮೆಣಸಿನಲ್ಲಿ ಅದ್ದಿ ಮಾಡುವ ಸಾಂಪ್ರದಾಯಿಕ —ಲ್ಯುಟೆಂಟಿಸಾ ಮತ್ತು ಅಜ್ವರ್ ಪ್ರದೇಶಗಳಲ್ಲಿ ರುಚಿಗೆ ಬೇಕಾದ ಪ್ರಮುಖ ಸಾಮಗ್ರಿಯಾಗಿದೆ. ತರಕಾರಿಗಳಿಂದ ಮಾಡಲಾಗುವ ವಿಭಿನ್ನ ರೀತಿಯ ಉಪ್ಪಿನಕಾಯಿ ಉದಾಹರಣೆಗೆ —ಟರ್ಶಿಯದಂತಹ ಉಪ್ಪಿನ ಕಾಯಿಯನ್ನು ಮಾಡಲು ಬೇಕಾಗುವ ಪ್ರಮುಖ ಸಾಮಗ್ರಿಯಾಗಿವೆ.
ಅಲ್ಲದೇ ಮೆಣಸಿನ ಕಾಯಿಗಳನ್ನು ಇಟ್ಯಾಲಿಯನ್ ಅಡುಗೆಗಳಲ್ಲೂ ಹೆಚ್ಚಾಗಿ ಬಳಸಲಾಗುತ್ತದೆ. ಅಲ್ಲದೇ ಇದರ ಕಾರವಾದ ರೂಪವನ್ನು ಇಟಲಿಯ ದಕ್ಷಿಣ ಭಾಗದಲ್ಲೆಲ್ಲಾ ಸಾಮಾನ್ಯ ಮಸಾಲೆ ಪದಾರ್ಥವೆಂಬಂತೆ ಬಳಸುತ್ತಾರೆ. (ಕೆಲವೊಮ್ಮೆ ಇದನ್ನು ಆಲಿವ್ ಎಣ್ಣೆಯೊಡನೆ ಬೆರೆಸಿ ತಿನ್ನಲು ನೀಡಲಾಗುತ್ತದೆ). ಕ್ಯಾಪ್ಸಿಕಂ ಪೆಪರ್ ಅನ್ನು ಅನೇಕ ಖಾದ್ಯಗಳಲ್ಲಿ ಬಳಸಲಾಗುತ್ತದೆ; ಅಲ್ಲದೇ ಅದನ್ನು ಉಪಯೋಗಿಸಿ ಅನೇಕ ರೀತಿಯ ಅಡುಗೆ ಮಾಡಬಹುದು; (ಸುಡುವುದು, ಕರಿಯುವುದು, ಅತಿಯಾಗಿ ಕರಿಯುವುದು). ಅಲ್ಲದೇ ಇದನ್ನು ಕೆಲವೊಂದು ನಡುಜಾ ದಂತಹ  ರುಚಿಕರ  ,ವಿಶೇಷವಾದ ಖಾದ್ಯಗಳಲ್ಲಿ ಮೂಲ ಸಾಮಗ್ರಿಯಾಗಿ ಬಳಸಲಾಗುತ್ತದೆ.
ಕ್ಯಾಪ್ಸಿಕಂಗಳನ್ನು ಶ್ರೀಲಂಕಾದಲ್ಲಿಯೂ ಕೂಡ ಬೃಹತ್ ಪ್ರಮಾಣದಲ್ಲಿ ಉಪಖಾದ್ಯವಾಗಿ(ನೆಂಚಿಕೊಂಡು ತಿನ್ನುವ ಖಾದ್ಯವಾಗಿ) ಬಳಸಲಾಗುತ್ತದೆ.
ಪರ್ಯಾಯ ಬಳಕೆಗಳು
ಕೆಲವೊಂದು ವರ್ಷಗಳಿಂದ ನಡೆಸಿದ ಸಂಶೋಧನೆಗಳಿಂದ ಕ್ಯಾಪ್ಸಿಕಂ ಅನ್ನು ಈಗ ಮಾರ್ಪಾಡುಗೊಳಿಸಲಾಗಿದೆ. ಅಲ್ಲದೇ ಅವುಗಳನ್ನು ಇತರ ಉದ್ದೇಶಗಳಿಗೆ ಮತ್ತು ಇತರ ತಿನಿಸುಗಳಿಗೆ ಬಳಸಲಾಗುತ್ತಿದೆ. ಉದಾಹರಣೆಗೆ ಡೈಯಟಿಂಗ್.(ಕೊಬ್ಬು ತಡೆಯಲು ಆಹಾರ ಕ್ರಮ ಬದಲಿಸಲೂ ಬಳಸಲಾಗುತ್ತದೆ.) ಆದರೂ,ಇದನ್ನು ನಿಮ್ಮ ಕುಟುಂಬದ ವೈದ್ಯರೊಡನೆ ಚರ್ಚಿಸಿ ನಂತರ ಬಳಸಿದರೆ ಉತ್ತಮ, ಏಕೆಂದರೆ ಇದು ನಿಮ್ಮ ದೇಹದ ಸ್ಥಿತಿಯನ್ನು ಹೆಚ್ಚಾಗಿ ಆಧರಿಸಿರುತ್ತದೆ. ನಿಮ್ಮ ದೇಹದ ರಕ್ತದ ಒತ್ತಡಕ್ಕೆ ಮತ್ತು ಕೊಬ್ಬಿನ ಮಟ್ಟಕ್ಕನುಸಾರವಾಗಿ ನೀವು ಯಾವ ರೀತಿಯಲ್ಲಿ ಮಸಾಲೆ  ಪದಾರ್ಥವನ್ನು ಮತ್ತು ಹಾಟ್ ಸಾಸ್ ಅನ್ನು ತೆಗೆದುಕೊಂಡರೆ ಒಳ್ಳೆಯದು ಎಂಬುದನ್ನು ವೈದ್ಯರಿಂದ ಕೇಳಿ ತಿಳಿದುಕೊಳ್ಳುವುದು ಉತ್ತಮ.